title: Ilkka Wirtanen

text: Wirtanen on keskittynyt erityisesti metallimusiikin tuottamiseen ja on muun muassa tuottanut ja ollut mukana säveltämässä koko Reckless Love-yhtyeen tähänastisessa neljä albumia käsittävässä tuotannossa.


title: Männistön koulu

text: Männistön koulu sijaitsee Nastolassa, Uudenkylän kylässä. Aluksi Männistön koulu tunnettiin nimellä Uudenkylän yhteiskoulu.


title: Männistön koulu

text: Männistön koulun oppilaat ja opettajat siirrettiin vuonna 2017 samoihin tiloihin Kukkasen koulun kanssa. Lukuvuoden 2017- 2018 alussa Kukkasen peruskoulun oppilasmäärä oli noin 450 oppilasta.


title: Männistön koulu

text: Koulun peruskivi muurattiin 1960-luvun alussa.


Männistön koulu


title: Kaikki askeleet

text: ”Kaikki askeleet” on Johanna Kurkelan kappale hänen viidenneltä studioalbumiltaan "Sudenmorsiamelta". Kaiku Recordings julkaisi kappaleen albumin toisena singlenä 16. marraskuuta 2012. Kappaleen on sanottu kuvaavan hyvin "Sudenmorsian"-albumia sekä Johannan senaikaista musiikillista ilmettä. Tyyliltään kappale yhdistelee monenlaisia musiikillisia elementtejä aina konetaustasta perinteisiin laulumelodioihin. Toisin kuin albumin ensimmäinen singlejulkaisu ”Oothan tässä vielä huomenna”, ”Kaikki askeleet” ei päässyt listoille.


title: Luhalahden kirkko

text: Luhalahden kirkko Ikaalisissa valmistui vuonna 1934. Sen rakennutti vuonna 1919 perustettu Luhalahden Rukoushuoneyhdistys ikaalilaissyntyisen arkkitehti Bertel Strömmerin piirustusten pohjalta. Kirkkoa on peruskorjattu ainakin vuonna 1969.


title: Luhalahden kirkko

text: Kirkko on rakennettu valkoiseksi rapatusta tiilestä ja se on ratkaisultaan suorakaiteen muotoinen pitkäkirkko, joka pääsisäänkäynti on etelän puoleisella pitkällä sivulla. Rakennuksen julkisivulle ovat leimallisia porraspäädyt, joita suosittiin erityisesti 1930-luvun alkuvuosina. Yksilaivaisen kirkkosalin runkohuoneen sisäkate on punen tasakate.


title: Luhalahden kirkko

text: Kirkkossa on 6-äänikertaiset ja yksisormioiset mekaaniset urut, jotka on rakentanut Kangasalan Urkutehdas vuonna 1969.


title: Luhalahden kirkko

text: Kirkon alttaritaulu "Jeesus Hyvä Paimen" on vuodelta 1959 ja sen on maalannut Ilmari Heinonen.


title: Luhalahden kirkko

text: Kirkossa ei ole kellotapulia, mutta kuitenkin kirkonkello, jota soitetaan vanhaan tapaan.


title: Pentinmaan rukoushuone

text: Pentinmaan rukoushuone on Pentinmaan rukoushuoneyhdistyksen ylläpitämä pienehkö kirkkorakennus Hämeenkyrön Äkönmaassa, noin 19 kilometriä pääkirkolta itään.


title: Kiinanjujuba

text: Kiinanjujuba ("Ziziphus jujuba") on lehtipuu, jonka hedelmiä käytetään ravinnoksi. Hedelmiä kutsutaan myös nimellä jujube. Kasvi on kotoisin Aasiasta ja Lähi-Idästä, ja sitä on istutettu laajasti trooppiseen Afrikkaan.


title: Kiinanjujuba

text: Kiinanjujuba on pienehkö lehtipuu, joka kasvaa noin 12 m korkeaksi. Sen lehdet ovat kiiltävän vihreät ja kukat vaatimattomat. Hedelmä on kooltaan rypäleen ja mansikan väliltä, ja siinä on sisällä yksi iso siemen. Sekä kuori että hedelmäliha ovat punaisia.


title: Kiinanjujuba

text: Kiinanjujubaa on kasvatettu Kiinassa neljäntuhannen vuoden ajan. Siitä on jalostettu lukuisia lajikkeita, joista toisten hedelmät sopivat peremmin sellaisenaan syötäviksi, toiset kuivattaviksi. Hedelmistä voidaan tehdä myös säilykkeitä.


title: Paulaharjun koulu

text: Paulaharjun koulu on Oulun Puolivälinkankaalla sijaitseva peruskoulu. Koulussa annetaan perusopetusta 1–6 luokkien oppilaille.


title: Paulaharjun koulu

text: Punatiilinen koulurakennus on valmistunut 1962, laajennusosa 1967. Koulu oli 1970–luvulla yksi Suomen suurimmista kouluista, oppilaita koulussa oli 1380 ja koulua käytiin vuoroluvussa. Nykyisin koulussa on alle 300 oppilasta. Koulu on nimetty kirjailija Samuli Paulaharjun mukaan.


title: Only One

text: "Only One" on Asteen 4. huhtikuuta 2014 julkaisema single, jonka on tuottanut Emma-palkittu MGI. Kappaleen kertosäkeen laulaa St. Patrick. Kappaleen musiikkivideo sai ensi-iltansa 16. toukokuuta 2014 Ilta-Sanomien verkkosivuilla. Kappale oli vain keskinkertainen menestys, sijoittuen kaupallisista listoista singlelistan 13.- ja latauslistan 16. sijalle. Radiolistalla kappaleen paras sijoitus oli listan 87. sija.


title: Alpo Routasuo

text: Alpo August Rafael Routasuo, sukunimi vuoteen 1935 "Roos" (s. 1. maaliskuuta 1912 Helsinki) on suomalainen arvostelija ja kääntäjä.


title: Alpo Routasuo

text: Routsuon vanhemmat olivat varastomies August Roos ja Mathilda Josefina Lindholm. Hän pääsi ylioppilaaksi 1930 ja valmistui filosofian kandidaatiksi 1936 ja maisteriksi 1938.


title: Alpo Routasuo

text: Routasuo toimi päämajan lääkintäosaston toimistosihteerinä 1940–1944, lääkintöhallituksen sotavammasairaalaosaston toimistopäällikkönä 1944–1946 sekä Terveydenhoitolehden toimitussihteerinä 1946–1947. Vuodesta 1948 lähtien hän toimi Yleisradion teatteriosaston apulaispäällikkönä.


title: Alpo Routasuo

text: Routasuo oli Aleksis Kiven Seuran sihteerinä vuonna 1946 ja Maaseudun Tulevaisuus-lehden kirjallisuusarvostelijana vuodesta 1946 alkaen.


title: Valolinna

text: Hyvinvointi- ja osaamiskeskus Valolinna sijaitsee Heinolassa, Rainion kaupunginosassa. Valolinnan tiloissa toimi vuoteen 2010 asti Reuman sairaala. Asuntolarakennuksessa toimii nykyisin Hotelli Valo. Toukokuussa 2013 reumasairaalan tiloissa aloitti päiväkirurginen sairaala Valolinna Klinikka, joka tekee ortopedian, traumatologian, plastiikkakirurgian, käsikirurgian, yleiskirurgian ja lastenkirurgian leikkauksia.


title: Mr. Turner

text: Mr. Turner on vuonna 2014 ensi-iltansa saanut Mike Leighin ohjaama ja käsikirjoittama elämäkertaelokuva, joka kertoo 1800-luvun alkupuolen maisemamaalarista William Turnerista. Elokuvan pääosissa ovat Timothy Spall, Dorothy Atkinson, Marion Bailey ja Paul Jesson.


title: Mr. Turner

text: Elokuva sai ensi-iltansa Cannesin elokuvajuhlilla 2014, jossa se kilpaili Kultaisesta palmusta. Suomessa elokuvan ensi-ilta oli 19. joulukuuta 2014.


title: Mr. Turner

text: "Mr. Turner" sai neljä Oscar-ehdokkuutta parhaasta kuvauksesta, puvustuksesta, musiikista ja lavastuksesta.


title: Walerian Czuma

text: Walerian Czuma (24. joulukuuta 1890 Niepołomice, Itävalta-Unkari - 7. huhtikuuta 1962 Penley, Wrexham, Wales) oli puolalainen kenraali toisen maailmansodan aikana. Hän osallistui ensimmäiseen maailmansotaan 1914-1917 keisarillista Venäjää vastaan, Puolan–Neuvosto-Venäjän sotaan bolševikkeja vastaan 1919-1920 ja Puolan puolustamiseen 1939, jossa hän toimi Varsovan puolustuksen komentajana sen piirityksen aikana. Toisen maailmansodan lopun hän vietti pääosin sotavankina Saksassa. Sodan jälkeen Czuma ei päässyt palaamaan kotimaahansa uuden kommunistihallinnon lakkautettua hänen kansalaisuutensa, vaan asui loppuelämänsä Britanniassa.


title: Walerian Czuma

text: Walerian Czuma syntyi jouluaattona 1890 Niepołomicen kaupungissa lähellä Krakovaa. Ensimmäisen maailmansodan sytyttyä Czuma liittyi Józef Piłsudskin puolalaisiin legiooniin. Hän jäi venäläisten sotavangiksi ja joutui pahamaineiseen Butyrkan vankilaan, josta hänet lähetettiin edelleen Siperiaan. Venäjän vallankumouksen alettua 1917 hänet vapautettiin ja hän oli mukana organisoimassa Puolan 5. kivääridivisioonan perustamista Siperiassa. Divisioona taisteli Puolan–Neuvosto-Venäjän sodassa sekä Venäjän sisällissodassa bolševikkien joukkoja vastaan. Muista joukoista kaukana ja eristyksissä ollut puolalaisdivisioona joutui kuitenkin antautumaan kun Aleksandr Koltšakin johtama vastavallankumouksellinen taistelu kuivui kasaan Siperiassa alkuvuonna 1920. Czuma joutui jälleen vangiksi Venäjällä.


title: Walerian Czuma

text: Czuma vapautettiin Riian rauhan jälkeen ja hän palasi Puolan armeijaan. Vuonna 1922 hänestä tuli 19. jalkaväkidivisioonan komentava upseeri ja 1927 virkaa toimittava komentava kenraali. Samana vuonna hänet nimitettiin ajaksi Vilnan linnoituksen komentajaksi, kunnes seuraavana vuonna Czuma sai komentoonsa 5. jalkaväkidivisioonan. Hänet ylennettiin prikaatinkenraaliksi uudenvuodenpäivänä 1929. Hänestä tuli Puolan rajavartioston komentaja huhtikuussa 1938. Czuma toimi tässä tehtävässä yhä toisen maailmansodan alkaessa 1. syyskuuta 1939, kun Saksa hyökkäsi Puolaan.


title: Walerian Czuma

text: Saksan hyökkäys murskasi puolustuksen rajalla vain muutamissa päivissä ja eteni nopeasti kohti Varsovaa ja sisämaata. Puolan asevoimien komentaja Edward Rydz-Śmigły ja presidentti Ignacy Mościcki siirsivät maan johdon Lubliniin ja lähtivät Varsovasta jättäen kenraaliluutnantti Czuman vastaamaan sotilasasioista. Czuma ja pormestari Stefan Starzyński päättivät puolustaa kaupunkia, joka oli alkanut vetämään puoleensa sekalaisia vetäytyviä puolalaisosastoja. Hätäisesti kasattu puolustus torjui ensimmäiset Saksan maavoimien hyökkäykset 8. ja 9. syyskuuta, jonka jälkeen saksalaiset alkoivat toimiin Varsovan piirittämiseksi. Czumalla oli komennossaan suuri joukko, sillä kaupungin puolustamiseen osallistui 120 000 sotilaan lisäksi paljon vapaaehtoisia siviilejä.


title: Walerian Czuma

text: Czuma sai varsovalaisilta lisänimen "Kenraali Partio", sillä hän kiersi jatkuvasti tarkastamassa puolustuslinjoja toistaen mottoaan: "Jos jossain on este, kiertäkää se."


title: Walerian Czuma

text: Kaupunki jatkoi puolustusta syyskuun 28. päivään saakka, jolloin taistelu oli käynyt jo epätoivoiseksi. Czuma määräsi antautumisen, vaikka monet yksiköt olisivat halunneet jatkaa taistelua. Hän joutui kiertämään yksiköitä vakuuttamassa nämä antautumisen pakollisuudesta. Czumalle myönnettiin kaupungin puolustamisesta Virtuti Militari-kunniamerkki.


title: Walerian Czuma

text: Czuma jäi saksalaisten sotavangiksi ja hänet vietiin Murnau am Staffelseessä, Baijerissa olleeseen sotavankileiriin "Oflag VII A Murnau". Yhdysvaltain armeija vapautti leirin keväällä 1945, jolloin Czuma liittyi länsiliittoutuneiden mukana taistelevaan puolalaisarmeijaan.


title: Walerian Czuma

text: Puna-armeija vapautti Puolan saksalaismiehityksestä, mutta sen asettama kommunistihallinto lakkautti pian Czuman kansalaisuuden. Czuma muutti sodan jälkeen Britanniaan. Hän kuoli Walesissa 1962 ja hänet haudattiin Wrexhamiin. Hänen ruumiinsa siirrettiin takaisin Puolaan ja haudattiin uudelleen Varsovan Powązkin hautausmaahan vuonna 2004.


title: Walerian Czuma

text: Czumalle myönnettiin ainakin seuraavat kunniamerkit:


title: Pikku-Marjan eläinkirja

text: Pikku-Marjan eläinkirja on vuonna 1947 ilmestynyt Laura Latvalan eläinrunoja sisältävä lastenkirja, jonka on kuvittanut Helga Sjöstedt. Se on Lastenkirjainstituutin vuonna 2007 tekemän selvityksen mukaan Suomen kaikkien aikojen myydyin lastenkirja, jota on painettu yhteensä yli 310 000 kappaletta. Siitä on otettu vuoteen 2011 mennessä jo 29 painosta.


title: Pikku-Marjan eläinkirja

text: Aapiskirjaa muistuttava teos koostuu aakkosittain etenevistä riimitellyistä loruista, jotka Latvala kirjoitti kotipaikassaan Lapualla keväällä 1946. Se on omistettu hänen tyttärelleen Marjalle, jolle osoitettu runo myös avaa kirjan. Teoksen suosio lähti parin vuosikymmenen jälkeen uudelleen nousuun vuonna 1980, kun Marjatta Meritähti sävelsi kirjan runoja ja julkaisi niitä "Pikku-Marjan eläinlauluja" -nimisellä albumilla. Tunnetuimpia loruista ovat muun muassa "Aa aa ankka" sekä laulunakin tunnettu "Ihahaa, ihahaa, hepo hirnahtaa".


title: Pikku-Marjan eläinkirja

text: Teoksen heti sotavuosien jälkeen kirjoitetut runot sijoittuvat 1930-luvun Suomea muistuttavaan aurinkoiseen maalaisidylliin. Päähenkilöitä ovat Pikku-Marjan ja hänen Otto-veljensä lisäksi maatalon eläimet. Professori Juhani Niemen mukaan säröjä idylliin muodostaa runoissa toistuva pakenemisen motiivi, jonka tyyppihahmo on karkuun juokseva porsas. Samaa edustaa myös veräjää pökkivä äkäinen vuohipukki, mutta vapauteen pääsevät kuitenkin lopulta vain taivaan linnut. Latvala on ilmeisesti saanut riimittelyynsä vaikutteita Aleksis Kiveltä, sillä tämän runon "Lintukoto" tiedetään olleen Latvalan nuoruuden lempiruno.


title: Walkin’ the Back Streets

text: Walkin’ the Back Streets (levyetiketissä Walking) on yhdysvaltalaisen kitaristi ja laulaja Little Miltonin albumi vuodelta 1981.


title: Walkin’ the Back Streets

text: Äänitykset on kuitenkin tehty vuosina 1972 ja 1974 Memphisissä. Kappaleet ovat ennenjulkaisemattomia lukuun ottamatta levyn ensimmäistä kappaletta "Walking the Back Street and Crying".


title: Walkin’ the Back Streets

text: Se on alun perin julkaistu singlenä (Stax 0124). Tämä pitkäkestoinen kappale oli alkujaan vielä minuutin verran pitempi, sillä siitä poistettiin Miltonin kitarasooloa. Singlen toisena kappaleena oli tälläkin albumilla versioitu "Before the Honeymoon". Lisäksi albumi sisältää Miltonin versioita tunnetuista blues- ja soulbluesklassikoista.


title: Walkin’ the Back Streets

text: Albumin on tuottanut Ed Michel. Alkuperäinen tuotanto on Staxin henkilökunnan. Remiksauksen on tehnyt Allen Sudduth ja masteroinnin George Horn Berkeleyn Fantasy-studioilla.


title: Walkin’ the Back Streets

text: Kansitaiteesta on vastannut Phil Carroll.


title: Walkin’ the Back Streets

text:
Levy-yhtiön osoite on ollut Stax Records, Tenth and Parker,
Berkeley, California 94710.Kappaleista aikaisemmin julkaistuja singleversioita: sekä The Memphis Horns.


title: Lammasjärvi

text: Lammasjärvi on keskikokoinen järvi Sotkamon reitillä Kuhmon kaupungin keskustan tuntumassa. Se saa vetensä pohjoisen puolella olevasta Lentuasta Lentuankosken kautta. Kuhmon pohjoisosasta Änättijärvestä alkava vesiretkeilyreitti eli Tervareitti kulkee Iivantiirasta Lentiiran, Lentuan ja Lammasjärven kautta Kuhmon keskustaan.


title: Eilean Donan

text: Eilean Donan () on pieni saari Skotlannin Ylämaiden länsiosassa. 1900-luvun alussa tehtyjen kunnostustöiden yhteydessä saarelle rakennettiin kävelysilta. Saarta hallitsee valokuvissa, elokuvissa ja televisiossa usein näkyvä pittoreski linna. Dornien kylästä on saarelle matkaa kilometrin verran. Saarella ei ole ollut varsinaisia asukkaita vuoden 2011 väestönlaskennassa.


title: Eilean Donan

text: Saaren nimi tarkoittaa Donnánin saarta ja on saanut nimensä kelttiläisen pyhimyksen Donnán of Eiggin mukaan, joka kuoli marttyyrinä vuonna 617. Hänen kerrotaan rakentaneen saarelle kirkon, josta ei kuitenkaan ole löytynyt jälkiä.


title: Eilean Donan

text: Linna on 1200-luvulta. Se oli Mackenzien suvun tukikohta aina siihen asti kunnes Englannin laivasto tuhosi sen jakobiittikapinan yhteydessä 1719. Nykyinen rakennus on peräisin 1900-luvun alusta, jolloin John Macrae-Gilstrap kunnosti rauniot.


title: Kääpiöesikko

text: Kääpiöesikko ("Primula vulgaris") on monivuotinen ruohovartinen kukkiva kasvi, jota kasvatetaan koristekasvina.


title: Kääpiöesikko

text: Kääpiöesikon kielenmuotoiset lehdet muodostavat ruusukkeen, jonka keskeltä nousee keväällä monia kellomaisia, halkaisijaltaan noin 2,5–3,5 cm:n kokoisia kukkia. Kukat ovat yleensä vaaleankeltaisia.


title: Kääpiöesikko

text: Kääpiöesikkoa tavataan luonnonvaraisena Länsi-Euroopassa Färsaarilta Espanjan pohjoisosiin ja Italiaan asti. Sitä kasvaa paikoin Afrikan pohjoisrannikolla. Lähi-idässä kasvaa alalaji "sibthorpii".


title: Kääpiöesikko

text: Suomessa kääpiöesikoita myydään keskellä talvea sisäkasveiksi ruukuissa. Väreinä on tarjolla punainen, keltainen, valkoinen, sininen ja oranssi. Lisäksi kasvista on jalostettu myös kirjavia muotoja. Sisällä kasvi kukkii yhdestä kahteen viikkoa, villeässä pitempään kuin huoneenlämmössä. Talvella kukkineen kasvin voi keväällä istuttaa puutarhaan. Kasvi tarvitsee paljon valoa, mutta ei suoraa auringonpaahdetta.


title: Talviaisten rautatieasema

text: Talviaisten rautatieasema (lyh.Tv) on rautatieliikennepaikka Oriveden kaupungin Talviaistaipaleen kylässä. Liikennepaikka avattiin liikenteelle vuonna 1947. Rataosa Orivedeltä Jämsänkoskelle valmistui vuonna 1951. Talviainen muutettiin miehittämättömäksi seisakevaihteeksi vuonna 1960 ja henkilöliikenne Oriveden sekä radan silloisen päätepisteen Jämsänkosken välillä loppui vuonna 1969. Tavaraliikenne lopetettiin ja liikennepaikka lakkautettiin vuonna 1973. Talviainen avattiin kuitenkin uudestaan junankohtauspaikkana vuonna 1978, jolloin rataosa valmistui Jyväskylään saakka.


title: Talviaisten rautatieasema

text: Talviaisten vaatimaton asemarakennus rakennettiin Talviaistaipaleen kylään aivan valtatie 9:n viereen arkkitehti Jarl Ungernin piirustusten mukaan vuonna 1945. Nykyisin paikalla on junasuoritus- ja laitesuojarakennus. Talviainen muutettiin uudelleen miehittämättömäksi liikennepaikaksi rataosan kauko-ohjauksen valmistuttua vuonna 1991. Liikennepaikka sijaitsi aiemmin Längelmäen kunnan alueella, mutta kunnan lakkauttamisen jälkeen liikennepaikka on vuoden 2007 alusta lähtien sijainnut Oriveden alueella.


title: Jakobiittikapinat

text: Jakobiittikapinat olivat vuosien 1688 ja 1746 välillä Britanniassa ja Irlannissa käytyjä sotia ja kapinoita. Niissä jakobiitit yrittivät palauttaa Jaakko II:n ja myöhemmin hänen Stuart-sukuiset jälkeläisensä Englannin valtaistuimelle sen jälkeen, kun Englannin parlamentti oli syrjäyttänyt hänet mainion vallankumouksen yhteydessä.


title: Jakobiittikapinat

text: Taisteluissa oli ensisijaisesti kyse hallitsijasuvusta, mutta siihen liittyi myös uskontoa koskevia puolia, sillä jakobiittien Stuart-jälkeläiset olivat katolilaisia. Monet katolilaiset toivoivat, että jos valtaistuimelle saataisiin palautetuksi katolinen monarkki, Britannian uskontopolitiikassa tapahtuisi suuria muutoksia.


title: Jakobiittikapinat

text: Kun Englannin Jaakko II syrjäytettiin, valtaan nousi hänen tyttärensä Maria II yhdessä hollantilaissyntyisen puolisonsa Vilhelm III Oranialaisen kanssa.


title: Jakobiittikapinat

text: Suurimmat kapinat olivat vuosien 1715–1716 kapina ja vuosien 1745–1746 kapina. Viimeistä jakobiittikapinaa, josta käytetään myös nimitystä "the Forty-Five", johti Charles Edward Stuart eli "Bonnie Prince Charles". Hän kärsi tappion Cullodenin taistelussa 1746, mutta hänen onnistui paeta ulkomaille, eikä hän sen jälkeen enää ryhtynyt kapinayrityksiin. Näin myös hiipuivat realistiset toiveet Stuart-sukuisen hallitsijan saamisesta valtaistuimelle. Englantilaisten myöhemmät rangaistukset tekivät samalla lopun skottien taisteluista Englannin kruunua vastaan. Englantilaiset yrittivät jopa hävittää klaanijärjestelmä ja kielsivät tartaanikankaan ja kilttien käytön.


title: Keltasinappi

text: Keltasinappi ("Sinapis alba") on yksivuotinen ruohovartinen kasvi. Se on yksi lajeista, joiden siemeniä käytetään sinapin valmistamiseen.


title: Keltasinappi

text: Keltasinappi kasvaa jopa 1,5 m korkeaksi. Sen lehdet ovat 8 cm pitkät ja 4 cm leveät. Kukat ovat keltaiset.


title: Keltasinappi

text: Keltasinappi on alkujaan kotoisin Välimeren seudulta. Nykyisin sitä kasvaa Lounais-Suomesta etelään koko Euroopassa, sekä paikoin Aasiassa ja Pohjois-Amerikassa. Se on moni paikoin tulokaslaji tai viljelykarkulainen.


title: Keltasinappi

text: Sinapin valmistuksessa keltasinapin siemenjauhetta sekoitetaan yleensä mustasinappiiin. Kokonaisia siemeniä käytetään säilykkeiden kuten maustekurkkujen valmistukseen. Keltasinapin siemenistä saadaan 20–35 % miedonmakuista öljyä, jota voidaan käyttää polttoaineena ja voiteluaineena. Ruotsissa siitä tehdään majoneesia. Versoja voidaan käyttää salaatin tapaan.


title: Keltasinappi

text: Keltasinappia käytetään myös viherkesannointikasvina.


title: Monongahelan taistelu

text: Monongahelan taistelu käytiin 9. heinäkuuta 1755 Pennsylvanian alueella noin 16 kilometriä itään nykyisestä Pittsburghista. Taistelussa hyökkäävänä puolena toimi kenraali Edward Braddockin johtama brittiläinen sotaretkikunta, jonka päämääränä oli ottaa haltuunsa Uuden Ranskan Fort Duquesnen linnake. Ranskalaiset olivat kuitenkin ehtineet vahvistaa miehitystään sadoilla liittolaisilla ja aiheuttivat Braddockin retkikunnalle murskaavan tappion.


title: Monongahelan taistelu

text: Tappio merkitsi loppua Braddock-tutkimusretkelle, jonka avulla britit olivat toivoneet valtaavansa Fort Duquesnen ja saamaan itselleen strategisesti tärkeän Ohiolaakson valvonnan. Braddock haavoittui taistelussa ja menehtyi vammoihinsa perääntymisen aikana. Loput hänen armeijastaan vetäytyi kohti kaakkoa ja Fort Duquesne jäi ranskalaisten haltuun vielä kolmen vuoden ajaksi. Monongahelan taistelu merkitsi alkua seitsenvuotiselle sodalle.


title: Monongahelan taistelu

text: Englannin ja Ranskan siirtomaakamppailu Pohjois-Amerikassa oli alkanut jo 1600-luvulla ja jatkui seuraavalle vuosisadalle monista rauhansopimuksista huolimatta. 1750-luvulla tärkeimmäksi kiistan kohteeksi nousi Ohiojoen laakso, jonne ranskalainen retkikunta rakensi useita linnakkeita vuosina 1753–1754 tarkoituksenaan pitää brittiläiset Alleghenyvuorten itäpuolella. Britit puolestaan mielivät samoille turkismaille eivätkä hyväksyneet, että Ranska julisti Ohiolaakson maat omikseen.


title: Monongahelan taistelu

text: Virginian kuvernööri Robert Dinwiddie lähetti nuoren George Washingtonin pitkälle matkalle Williamsburghista Eriejärven rannalle Fort Le Boeufiin kertomaan ranskalaisille, että Englanti oli jo ehtinyt julistaa Ohionlaakson itselleen. Ranskalaiset kiistivät väitteen ja lähettivät Washingtonin mukana viestin, että Ranska ei luovu Ohionlaaksosta. Tämä huononsi maiden suhteita entisestään, eivätkä ne saaneet neuvotteluissa ratkaisua maakiistaan. Toukokuussa 1754 George Washingtonin johtamat brittijoukot ja heidän intiaaniliittolaisensa surmasivat kymmenen ranskalaista Jumonville Glenin taistelussa. Kaksi kuukautta myöhemmin ranskalaiset kostivat kukistamalla Washingtonin joukot Fort Necessityssä.


title: Monongahelan taistelu

text: Washingtonin tappion jälkeen kuvernööri Dinwiddie lähetti virallisen selonteon Lontooseen ja kuvaili Ohionlaakson vaikeaa tilannetta. Kirjeen yksityiskohtainen sisältö paljasti Ranskan menneen uhkailuissaan liian pitkälle. Yhdistyneen kuningaskunnan pääministerinä toimiva Newcastlen herttua Thomas Pelham-Holles pyrki löytämään rauhanomaisen ratkaisun Englannin ja Ranskan kiistassa, mutta epäonnistui. Asian käsittely siirtyi Cumberlandin herttua Wilhelm Cumberlandille, joka oli kuningas Yrjö II:n poika. Cumberland oli luonut sotilaalliseen voimankäyttöön perustuvan maineen 1740-luvun aikana ja aikoi jatkaa samaa linjaa Ohionlaaksossa. Pääministerin mielipiteistä piittaamatta Cumberland ja sotaministeri Henry Fox laativat suunnitelman kahden irlantilaisen jalkaväen rykmentin lähettämisestä Amerikkaan kenraalimajuri Edward Braddockin johtamana. Braddock valittiin tehtäväänsä luotettavuutensa ja kurinpidollisten taitojensa vuoksi, vaikka hänen kokemuksensa sotakentiltä olivat vähäiset. Kuningas antoi suostumuksensa suunnitelman toteuttamiseen.


title: Monongahelan taistelu

text: Braddock ja hänen sotaväkensä saapuivat Virginiaan helmikuun lopulla ja maaliskuun alussa 1755. Braddockin adjutantiksi nimettiin George Washington, joka johti Virginian miliisivoimia. Marssin aikana retkikuntaan liittyi Pohjois-Carolinasta tulleita metsänvartijoita, joiden joukossa olivat myöhemmin legendaarisen maineen saavuttaneet Daniel Boone ja Daniel Morgan. Lisäksi Braddockin sotaväkeen liittyivät everstiluutnantti Thomas Gage ja kapteeni Horatio Gates sotilaineen sekä toimittaja Benjamin Franklin, joka auttoi tarvikkeiden ja kuljetusvaunujen toimittamisessa. Retkikunnan miesvahvuus oli parhaimmillaan yli 2 200.


title: Monongahelan taistelu

text: Brittiläistä imperiumia edustava William Johnson, joka oli valittu intiaaniasiain yli-intendentiksi, tarjoutui järjestämään Braddockille intiaaniliittolaisia tuleviin taisteluihin. Braddock osoitti kuitenkin halveksuntansa intiaaneja kohtaan ja menetti käytöksellään näiden tuen niin, että vain pieni ryhmä mingoja jäi hänen retkikuntansa tiedustelijoiksi. Apuaan tarjonneet delawaret ja suurin osa mingoista vetäytyivät pois Braddockin heikkojen diplomaattisten kykyjen vuoksi. Kuvernööri Dinwiddien lupaamat 400 cherokee-soturia eivät ilmaantuneet paikalle, koska eivät halunneet taistella Ranskan intiaaniliittolaisia vastaan.


title: Monongahelan taistelu

text: Braddockin sotaretken ensimmäiseksi kohteeksi valittiin vuonna 1754 valmistunut Fort Duquesne, joka oli Uuden Ranskan hallinnollinen keskus Ohion maaseudulla. Laajennustöistä huolimatta linnake oli pieni, ja se pystyi majoittamaan vain 200 niistä yli tuhannesta Ranskan armeijan sotilaasta, Kanadan vapaaehtoisesta ja Suurten järvien intiaaniliittolaisesta, jotka olivat Ranskan sen hetkisen komennon alla.


title: Monongahelan taistelu

text: Intiaanien houkuttaminen mukaan tulevaan taisteluun oli työlästä, sillä he olivat haluttomia nousemaan suurilukuista brittiarmeijaa vastaan. Ranskalaisjoukkojen komentajaksi valittu kapteeni Daniel Liénard de Beaujeu pystyi kuitenkin taivuttamaan intiaanit puolelleen. Hän oli ehtinyt hankkia näiden kunnioituksen aiempina vuosina ja vähetteli Braddockin joukkojen iskuvoimaa. Fort Duquesnen puolustukseen liittyi kaikkiaan 637 intiaania, joista suurin osa koostui Ranskan vanhoista liittolaisista ojibwoista, ottawista ja potawatomeista.


title: Monongahelan taistelu

text: Marssi alkoi maaliskuun lopulla Alexandriasta Virginiasta. Noin 200 kilometrin raskaan marssin jälkeen retkikunta pysähtyi Fort Cumberlandissa Marylandin useiden päivien ajaksi. Matkan jatkuessa retkikunnan menoa hidastivat monet ongelmat. Valittu reitti osoittautui liian kapeaksi ja tietä jouduttiin leventämään useita kertoja tykistön ja tarvikevankkurien liikkumisen helpottamiseksi. Matkanteon jouduttamiseksi Braddock jakoi retkikuntansa kahteen osaan. Samalla kun hän johti edessä kulkevaa lentävää kolonnaa, niin takana kulki raskaassa lastissa oleva vankkurikaravaani, joka jäi yhä enemmän jälkeen. Kesäkuun lopulla Braddockin mingo-tiedustelijat löysivät ranskalaismielisten intiaanien hylättyjä leiripaikkoja ja puihin kirjoitettuja ranskankielisiä uhkauksia. Joitakin päiviä myöhemmin viisi retkikunnan jäsentä löytyi surmattuna ja skalpeerattuna.


title: Monongahelan taistelu

text: Retkikunnan edellä kulkevat mingo-tiedustelijat näkivät monesti vilahduksia retkikunnan etenemistä seuranneista intiaaneista, jotka pysyttelivät metsien suojissa. Mingot yrittivät varoittaa toistuvasti Braddockia, mutta tämä ei koskaan kuunnellut heidän mielipiteitään, Pahimmillaan retkikunnan käyttämä reitti oli kymmenien kilometrien matkalla niin runsaan aluskasvillisuuden peitossa, että näkyvyyttä oli vain muutama metri.


title: Monongahelan taistelu

text: Matkan aikana Braddockin retkikunta kärsi nälästä, janosta ja kuumuudesta. Kuukausien uuvuttava marssi ja sen aikana puhjenneet sairaudet vähensivät entisestään miesten taisteluintoa. Vastapuolelle tilanne sen sijaan oli edullinen: ranskalaiset ja intiaanit olivat syöneet ja levänneet hyvin ja intiaanien lisäetuna oli erinomainen paikallistuntemus. Eri heimojen tarkka-ampujilla oli aikaa etsiä itselleen suojainen piilopaikka, jota lähestyjän oli vaikea havaita.


title: Monongahelan taistelu

text: Kohtalokkaana päivänä 9. heinäkuuta 1755 Braddockin mingo-tiedustelijat kulkivat tehtävänsä mukaisesti retkikunnan kärkimiehinä. Mingojen takana everstiluutnantti Gage johti kevyttä jalkaväkeään, joukossa useita krenatöörejä. Heidän takanaan kulkivat kapteeni Gatesin pioneerit, jotka levensivät kuljettavaa reittiä kuudelle raskaassa tarvikelastissa olevalle vankkurille. Sadan metrin päässä vankkureista seurasivat Braddock ja hänen esikuntansa, joihin lukeutui myös George Washington.


title: Monongahelan taistelu

text: Keskipäivän aikaan mingot havaitsivat liikettä puissa ja niiden takana vajaan sadan metrin etäisyydellä. Everstiluutnantti Gage kiirehti miehiään eteenpäin ja määräsi ampumaan kolme yhteislaukausta vihollisen suuntaan. Vaikka musketinkuulat hajaantuivat laajalle alueelle, yksi niistä osui vihollisryhmää komentavaan kapteeni Beaujeuhin, joka menehtyi vammoihinsa.


title: Monongahelan taistelu

text: Komentajansa kuolemasta piittaamatta intiaanit aloittivat taistelun maastossa, joka puineen ja pensaineen tarjosi hyvät mahdollisuudet heidän omaksumaansa sotataktiikkaan. Gagen kevyt jalkaväki vastasi intiaanien tuleen vielä muutamalla tehottomalla yhteislaukauksella ja aloitti vetäytymisen huomattuaan, että vihollisia oli joka puolella. Myös pioneerit ja vankkurinkuljettajat kääntyivät pakoon. Braddock komensi omia joukkojaan eteenpäin, mutta brittiläiset sotilaat eivät olleet valmistuneet äkilliseen taisteluun oudossa ympäristössä. Yhtäaikaisesti perääntyvät ja hyökkäävät joukot sekoittuivat toisiinsa ja kaaos valtasi taistelukentän. Braddock ja muut upseerit yrittivät turhaan järjestää joukkojaan uudelleen.


title: Monongahelan taistelu

text: Intiaanit turvautuivat taistelun aikana psykologiseen sodankäyntiin ja ripustivat brittien päänahkoja puiden oksiin pelotteeksi vastustajalle. Erään taistelusta pelastuneen irlantilaisen sotilaan mukaan haavoittuneiden miesten ja hevosten huudot ja intiaanien jatkuva verenhimoinen kiljuminen lisäsivät paniikkia.


title: Monongahelan taistelu

text: Punataudin jäljiltä yhä huonokuntoinen Washington sai virginialaiset alaisensa käyttämään vastustajan taktiikkaa ja tulittamaan näitä puiden ja kallioiden takaa. Braddockilta ammuttiin kaksi ratsua alta ja Washingtonilta yksi. Kun Braddock myöhemmin perääntyi, luoti osui hänen oikeaan käsivarteensa ja lävisti hänen keuhkonsa. Braddockin maatessa tajuissaan mutta kykenemättömänä johtamaan perääntymistä, Washington otti käskyvallan ja järjesti samalla Braddockin pois taistelukentältä. Intiaanit eivät lähteneet seuraamaan pakenevia miehiä yli Monongahelajoen vaan jäivät keräämään ryöstösaalista taistelukentälle.


title: Monongahelan taistelu

text: Washington pystyi keräämään kokoon noin 200 pakenevaa miestä, mutta määrä oli riittämätön taistelun jatkamiseen. Sotilaat taivalsivat läpi yön noin kymmenen kilometrin päässä olevien vankkureiden luo ja aloittivat harkitun vetäytymiseen. Braddock kuoli joitakin päiviä myöhemmin. Washington hautasi hänet lyhyen seremonian myötä retkikunnan paluureitin varrelle. Hauta jätettiin merkitsemättä, etteivät intiaanit löytäisi sitä. Jälkeenpäin eräs retkikunnan mukana olleista pennsylvanialaisista väitti ampuneensa Braddockin kostoksi veljensä kuolemasta, jonka Braddock oli aiheuttanut.


title: Monongahelan taistelu

text: Taistelua on luonnehdittu erääksi Britannian siirtomaa-ajan tuhoisimmista. Brittejä ilmoitettiin kaatuneen 456 ja haavoittuneen 421. Vankkurikaravaanien mukana kulkeneista naisista enemmän kuin puolet joutui intiaanien vangiksi.


title: Monongahelan taistelu

text: Monongahelan taistelu merkitsi loppua Braddockin tutkimusretkelle, jonka monet olivat uskoneet päättyvän Ohionlaakson sieppaamiseen Ranskalta. Tilanne johti nopeasti Englannin ja Ranskan väliseen seitsenvuotiseen sotaan. Seuraavan kolmen vuoden ajan ranskalaiset hallitsivat Ohionlaaksoa ja saivat puolelleen monia aiemmin puolueettomina pysyneitä heimoja. Englantilaisten huono intiaanipolitiikka vaikeutti heidän asemaa. Sodan edetessä brittiläiset joukot ottivat vallan ja ranskalaisia tukeneet intiaanit käsittivät valinneensa väärän puolen. Ranska ei pystynyt tarjoamaan intiaaniliittolaisilleen enää kylliksi lahjoja. Lopulta intiaanit väsyivät pitkään sotaan eivätkä nähneet riittävää syytä taistella eurooppalaisten sodassa kaukana kotiseuduiltaan. Sodan ratkaisuhetket käytiinkin pääasiassa valkoisten armeijoiden välillä. Britit valtasivat Fort Duquesnen, Quebecin ja Montrealin vuoden 1759 loppuun mennessä. Muualla maailmassa seitsenvuotinen sota jatkui vuoteen 1763, jolloin kirjoitettiin Pariisin rauha.


title: Yhdystie 8390

text: Yhdystie 8390 on Pudasjärven Siivikon kylästä Puhoksen kautta Suomussalmen Näljängän kylälle johtava yhdystie. Tie lähtee kantatieltä 78, ja päättyy seututielle 800.


title: Yhdystie 8390

text: Puhoksen ja Näljängän välisen tieosuuden ensimmäinen suunnitelma valmistui vuonna 1902.


title: Yhdystie 8390

text: Vuonna 1959 Siivikon ja Puhoksen välinen kylätie parannettiin maantieksi, joka rakennettiin Kainuun työmaasiirtolarahoilla. Siihen aikaan Kainuussa työmaasiirtolarahoilla rakennettuja teitä kutsuttiin niin sanotusti Kekkosteiksi.


title: A Perfect Contradiction

text: A Perfect Contradiction on englantilaisartisti Paloma Faithin kolmas studioalbumi, jonka julkaisi Sony Music Entertainment 10. maaliskuuta 2014. Musikaalisesti se on pop-albumi, jossa on elementtejä R&B:stä, jazzista, soulista, motownista ja diskosta. Albumi sai vaihtelevia vastaanottoja ristiriitaisista positiivisiin.


title: Kevätruusuleinikki

text: Kevätruusuleinikki ("Adonis vernalis") on monivuotinen keltakukkainen kasvi, jota tavataan Euraasian kuivilla aroilla. Se kasvaa 30 cm korkeaksi ja kukkii maaliskuussa. Siemenet kypsyvät touko-kesäkuussa.


title: Kevätruusuleinikki

text: Kevätruusuleinikkiä on käytetty rohdoskasvina, sillä se sisältää sydänglykosideja.


title: Pyöröorapihlaja

text: Pyöröorapihlaja eli pyöröliuskaorapihlaja ("Crataegus laevigata") on orapihlajiin kuuluva puuvartinen kasvi, joka kasvaa luonnonvaraisena Keski-Euroopassa ja paikoin Englannissa.


title: Pyöröorapihlaja

text: Pyöröorapihlaja kasvaa 4–8 metriä korkeaksi ja yhtä leveäksi. Sen oksat ovat piikkiset ja lehdet kiiltävät, sormihaaraiset. Kermanvalkoiset kukat puhkeavat loppukeväällä, ja punaiset marjat kypsyvät syksyllä.


title: Faasinsiirtokatalyysi

text: Faasinsiirtokatalyysi on eräs katalyysin tyyppi, jossa reagoivat lähtöaineen ovat keskenään eri faaseissa ja katalyytti siirtää reagoivat yhdisteet faasista toiseen. Tällaisia homogeenisissa reaktioissa faaseina voi olla kaksi toisiinsa liukenematonta nestettä, neste ja kiinteä aine tai neste ja kaasu. Faasinsiirtokatalyysi on laajasti käytetty menetelmä teollisessa synteettisessä orgaanisessa kemiassa.


title: Faasinsiirtokatalyysi

text: Faasinsiirtokatalyyttien toiminta perustuu siihen, että reagoivat lähtöaineet sijaitsevat kahdessa toisiinsa liukenemattomassa faasissa. Faasinsiirtokatalyytti liukenee molempin faaseihin ja muodostaa komplekseja reaktioiden lähtöaineiden kanssa ja nämä kompleksit kykenevät liikkumaan faasien välillä ja nopeuttamaan reaktioita. Faasinsiirtokatalyytit siis ikään kuin uuttavat reagenssit faasista toiseen. Faasinsiirtokatalyyttien etuna tavanomaisiin heterogeenisiin tai homogeenisiin katalyytteihin on että reaktioissa ei välttämättä tarvitse käyttää vedettömiä olosuhteita, myrkyllisten orgaanisten liuottimien vähäisempi käyttö, reaktioissa voidaan käyttää alhaisempia lämpötiloja ja paineita, reaktioajat ovat lyhyempiä, sivureaktioiden vähäisempi määrä ja reagenssien helppo erotettavuus. Faasinsiirtokatalyyteillä katalysoidut prosessit kuluttavat usein vähemmän energiaa ja tuottavat vähemmän jätettä verrattuna tavanomaisiin prosesseihin, joten faasinsiirtokatalyyttien kehitys ja tutkiminen on tärkeä osa vihreää kemiaa.


title: Faasinsiirtokatalyysi

text: Tyypillisin faasinsiirtokatalyyttisysteemi on kaksifaasikatalyysi, jossa faasinsiirtokatalyytti siirtää reagenssit kahdesta toiseensa sekoittumattomasta faasista toiseen. Yleisin on vesifaasiin liukoisten anionien tai kationien uuttaminen faasinsiirtokatalyytin avulla vesifaasista orgaaniseen faasiin. Tyypillinen esimerkki on nukleofiilinen substituutioreaktio, jossa vesifaasiin liuennut nukleofiilinen anioni uutetaan kationisen faasinsiirtokatalyytin Q-avulla orgaaniseen faasiin, jossa se reagoi elektrofiilisen yhdisteen esimerkiksi organohalogeenin kanssa. Tyypillisiä tähän tarkoitukseen käytettyjä faasinsiirtokatalyyttejä ovat kvaternääriset ammoniumsuolat, kuten tetrabutyyliammoniumbromidi, Aliquat 336 ja kiina-alkaloideista johdetut yhdisteet, ja fosfoniumsuolat. Myös alkalimetallien polyeetteri-, kruunueetteri- ja kryptandikomplekseja voidaan käyttää. Käyttämällä kiraalisia faasinsiirtokatalyyttejä voidaan reaktioissa saavuttaa hyvä enantioylimäärä.


title: Faasinsiirtokatalyysi

text: Niin kutsutussa käänteisessä faasinsiirtokatalyysissä faasin siirtokatalyytti on anioni, joka siirtää elektrofiilisen kationin vesifaasista orgaaniseen faasiin, jossa reaktio tapahtuu.


title: Faasinsiirtokatalyysi

text: Kolmifaasikatalyysi on uudempimenetelmä, jossa katalyytti on sidottu polymeerikantajaan. Tämän menetelmän etuna on erityisesti katalyytin helppo eristettävyys ja kierrätettävyys.


title: Faasinsiirtokatalyysi

text: Faasinsiirtokatalyyttiä käytetään teollisuudessa erityisesti nukleofiilisten substituutioreaktioiden katalyytteinä. Tälla tavoin valmistetaan muun muassa polymeerejä, lääkeaineita ja maatalouskemikaaleja esimerkiksi kloropreenin valmistuksessa. Nukleofiilisten substituutioiden lisäksi faasinsiirtokatalyyttejä voidaan käyttää additioreaktioissa, kondensaatioreaktioissa, epoksidoinneissa, dehydrohalogenoinneissa, hapetuksissa ja pelkistyksissä.


title: Puukanerva

text:
Puukanerva eli puukellokanerva ("Erica arborea") on ikivihreä kanervakasveihin kuuluva puuvartinen kasvi, joka kasvaa luonnonvaraisena Välimeren seudulla, Madeiralla ja Kanariansaarilla.
Puukanerva on sukunsa suurin laji. Se kasvaa tyypillisesti 2-4 m korkeaksi, mutta joskus jopa kuusimetriseksi. Neulasmaiset lehdet kasvavat 3-4 lehden kimppuina. Tuoksuvat valkoiset tai vaaleanpunaiset kukat puhkeavat keväällä tiiviinä pyramidin muotoisina terttuina. Puukanervan juuria on käytetty piippujen valmistamiseen.


title: Fall to Grace

text: Fall to Grace on englantilaisen laulaja-lauluntekijä Paloma Faithin albumi. Sen julkaisi RCA Records 28. toukokuuta 2012. Hän työskenteli albuminsa parissa tuottaja Nellee Hooperin kanssa, joka on jo aiemmin työskennellyt lukuisten tunnettujen artistien, kuten Madonnan, Björkin, Massive Attackin ja Gwen Stefanin kanssa. Albumi sisältää viittauksia popista, soulista, soft rockista ja R&B:stä. Albumi sai pääosin positiivisen vastaanoton kriitikoilta. Albumin deluxe edition -versio julkaistiin samana päivänä, ja se sisältää akustisia versioita viidestä albumin kappaleesta.


title: Fall to Grace

text: Albumin johdantosingle oli ”Picking Up the Pieces”, joka julkaistiin 20. toukokuuta 2012 ja se sijoittui Britannian singlelistan 7. sijalle, joka oli sillä hetkellä Faithin parhaiten kyseisellä listalla sijoittunut kappale. ”Fall to Grace” sijoittui Britannian albumilistan toiselle sijalle ja British Phonographic Industry palkitsi sen tuplaplatinalla 600 000 kappaleen myynnin jälkeen. Suomessa albumi nousi virallisen albumilistan sijalle 44. Albumilta julkaistiin vielä neljä muuta singleä, ”30 Minutes Love Affair”, ”Never Tear Us Apart”, ”Just Be” ja ”Black & Blue”. Edistääkseen albumin myyntiä Paloma aloitti uransa toisen kiertueen alkuvuodesta 2013.


title: Ahmia

text: Ahmia on suomessa perustettu organisaatio, joka pyrkii edistämään Tor-verkon käyttöä ja helppokäyttöisyyttä sekä tämän avulla edistämään ihmisoikeuksia.


title: Ahmia

text: Ahmian näkyvin projekti on ahmia.fi-hakukone, joka tarjoaa mahdollisuuden etsiä sisältöä Tor-verkosta. Se on yksi harvoista Tor-verkon hakukoneista, joskaan ei ainoa (toinen on esimerkiksi onion.link-sivusto, aiempi onion.city). Tämän lisäksi organisaatio ylläpitää Tor-verkon reitittimiä sekä Tor2web-välityspalvelinta tor2web.fi, jonka avulla on mahdollista kytkeytyä Tor-verkossa oleville verkkosivuille korvaamalla .onion-pääte .tor2web.fi-päätteellä.


title: Ahmia

text: Kesällä 2014 hakukonekehitystyö sai Google Summer of Code 2014 -rahoitusta. Kehitystyön mentoroinnista vastasi Tor-ohjelmistoja kehittävä Tor Project.


title: Ahmia

text: Hakukone on myös yksi kansainvälisen ihmisoikeusjärjestö Hermes Center for Transparency and Digital Human Rights:n alla toimivista projekteista, jolla on myös juridinen vastuu hakukoneesta.


title: Andy Najar

text: Andy Najar Rodríguez (s. 16. maaliskuuta 1993) on honduraslainen jalkapalloilija, joka edustaa Jupiler Pro Leaguessa pelaavaa RSC Anderlechtiä. Hän on pelipaikaltaan oikea laitalinkki. Najar on kuulunut vuodesta 2011 asti Hondurasin jalkapallomaajoukkueeseen.


title: Andy Najar

text: Ammattilaisuransa vuonna 2010 yhdysvaltalaisessa DC Unitedissa aloittanut Najar teki debyyttinsä MLS-liigassa maaliskuussa 2010. Samana vuonna hänet valittiin vuoden tulokkaaksi MLS:ssä. Tammikuussa 2013 Najar siirtyi Yhdysvaltain pääkaupungista kuukauden mittaiselle lainalle Belgian suurseuraan RSC Anderlechtiin. Kuukauden lainan jälkeen Anderlecht oli vaikuttunut Najarin kyvyistä ja osti tämän omakseen noin kolmella miljoonalla dollarilla. Hän teki debyyttinsä kuitenkin vasta elokuussa 2013.


title: Andy Najar

text: Najar kuului Hondurasin joukkueeseen olympialaisissa 2012. Hondurasin jalkapallomaajoukkueessa hän oli jo debytoinut syyskuussa 2011. Najar valittiin valmentaja Luis Fernando Suárezin ryhmään MM-kisoihin 2014.


title: Balls of Steel Australia

text: Balls of Steel Australia on australialaisversio brittiläisestä piilokamerasarjasta "Balls of Steel". Ohjelmaa alettiin esittää ensimmäisen kerran Comedy Channel-kanavalla 19. huhtikuuta 2011 ja se jatkui kahden tuotantokauden ajan 2. huhtikuuta 2012 asti. Ohjelma voitti Most Outstanding Light Entertainment Program-palkinnon ASTRA-gaalassa 2012.


title: Pokémon Omega Ruby ja Alpha Sapphire

text: Pokémon Omega Ruby ja Alpha Sapphire ovat toiseksi uusimmat Pokémon-pelit Nintendo 3DS -laitteelle. Pelit julkaistiin maailmanlaajuisesti marraskuussa 2014. Pelit ovat uudelleentehdyt versiot Game Boy Advance -laitteelle Japanissa vuonna 2002 ja muualla maailmassa 2003 julkaistuista Pokémon Ruby ja Sapphire -peleistä. "Omega Rubyn" maskotti on alkukantainen Groudon ("Primal Groudon") ja "Alpha Sapphiren" alkukantainen Kyogre ("Primal Kyogre").


title: Pokémon Omega Ruby ja Alpha Sapphire

text:
Pelit esittelevät muun muassa uudistetun version Hoenn-alueesta, alkuperäisversioista joiltain osin eroavan juonen, uusia megakehitysmuotoja joillekin Pokémoneille, pelaajien välistä vuorovaikutusta lisäävät "Super-Secret Base" -piilopaikat, uusia iskuja ja kykyjä, uusia hahmoja sekä uudistetut tyylit esimerkiksi salipäälliköille, osalle kouluttajaryhmistä sekä vihollisryhmille, jotka ovat alkuperäisversion tapaan Aquaryhmä "Alpha Sapphiressa" ja Magmaryhmä "Omega Rubyssa". Pokémon-kilpailut palaavat "Contest Spectacular "-kilpailuina, jotka esittelevät joiltakin osin uudistetun version alkuperäisversioiden kilpailuista. Peleissä on myös uusi taistelumahdollisuus, "Trainer Horde Battle", jossa pelaaja voi taistella viittä kouluttajaa vastaan yhtä aikaa; esimerkiksi Magma- ja Aquaryhmän jäsenet saattavat osallistua tällaisiin taisteluihin. Alkuperäispelien "Pokénav"-laitteesta esitellään paranneltu versio, "Pokénav Plus", jonka eri toiminnot auttavat esimerkiksi löytämään tiettyjä Pokémoneja helpommin ja josta voi katsella Hoenn-alueeseen liittyviä uutisia. "Pokénav Plus" sisältää lisäksi myös "X ja Y" -peleissä esitellyt "Pokémon Amie"-, "Super Training"- ja "Player Search System" -toiminnot. Sceptile, Swampert, Diancie, Sableye, Metagross, Altaria, Lopunny, Salamence, Slowbro, Audino, Camerupt, Sharpedo, Gallade, Rayquaza, Beedrill, Pidgeot, Latias, Latios, Steelix ja Glalie saivat megakehitysmuodot. Lisäksi Hoenn-alueella on joitakin Pokémoneja, joita ei alkuperäisversioissa ollut, kuten Buneary ja Dusknoir. Peleissä on mahdollista lentää Mega Latiaksella ja Mega Latioksella Hoenn-alueen taivaalla ja kohdata muun muassa eri alueiden legendaarisia Pokémoneja.
Peleissä "X ja Y" esitelty mahdollisuus muokata esimerkiksi pelihahmon vaatetusta ja hiustyyliä jää pois.


title: Pokémon Omega Ruby ja Alpha Sapphire

text: Peleistä julkaistiin maailmanlaajuisesti kokeiluversio lokakuun 2014 aikana. Kyseinen kokeiluversio on erityinen muun muassa siksi, että sen voi saada vain käyttämällä koodeja, joita on rajallinen määrä. Kokeiluversiota voi pelata rajattoman määrän pelikertoja, ja se sisältää joitain ominaisuuksia, joita ei muuten ole mahdollista kokea. Mega Steelix ja Mega Glalie paljastettiin kokeiluversiossa. Kokeiluversio sisältää jommankumman megakehitysmuodon osana tarinaa riippuen kokeiluversion aluekoodista; eurooppalaisessa versiossa esiintyy Mega Glalie. Kyseinen Pokémon, kuten myös kokeiluversiossa saadut esineet, on mahdollista siirtää itse peleihin. Kokeiluversio sijoittuu pääosin Mossdeep Cityyn, ja siinä tehdään pienillä saarilla lyhyitä tehtäviä, joissa pitää esimerkiksi löytää jokin Pokémon tai haastaa kaikki saarella olevat haastajat. Versio sisältää musiikkia, joitakin Pokémoneja ja muutamia hahmoja itse peleistä. Suomessa latauskoodi on mahdollista saada rekisteröitymällä Nintendo Suomen sivustolla. Latauskoodien loppumisen takia sivusto ei ottanut rekisteröitymisiä vastaan muutamaan viikkoon ennen koodien jakamisen alkamista, mutta sivusto alkoi ottaa niitä taas vastaan yhtiön saatua uusia koodeja. Sivustolla aiemmin onnistuneesti rekisteröityneet saivat koodit 16. lokakuuta alkaen, ja toisella kerralla rekisteröityneet saivat ne 28. marraskuuta.


title: Rick and Morty

text: Rick and Morty on yhdysvaltalainen animaatiosarja, jonka ovat luoneet Justin Roiland ja Dan Harmon. Roiland toimii äänenä Rickille ja Mortylle.


title: Rick and Morty

text: Ohjelman ensiesitys oli 2. joulukuuta 2013 Cartoon Networkin alaisella Adult Swim -kanavalla. Sarjan toinen tuotantokausi alkoi 26. heinäkuuta 2015 ja kolmas kausi alkoi 30. heinäkuuta 2017.


title: Rick and Morty

text: Rick and Mortylla oli Simpsonien 26. tuotantokaudella oma couch gag.


title: Rick and Morty

text: Rick on henkisesti epävakaa alkoholisti, mutta lahjakas tiedemies. Hän on hiljaittain löytänyt uuden yhteyden perheensä kanssa. Rick käyttää aikaansa vieden tyttärenpoikaansa Mortya (myöhemmin myös muita perheenjäseniä) sekopäisille ja vaarallisille seikkailuille syvälle avaruuteen ja toisiin ulottuvuuksiin. Yhdistettynä Mortyn horjuvaan perhe-elämään nämä seikkailut aiheuttavat paljon ahdinkoa koulussa ja kotona.


title: Rick and Morty

text: Jokainen jakso päättyy kohtaukseen lopputekstien jälkeen joka täydentää jaksoa.


title: Fraser Forster

text: Fraser Forster (s. 17. maaliskuuta 1988) on englantilainen jalkapallomaalivahti, joka edustaa Valioliigassa pelaavaa Southampton FC:tä. Newcastle Unitedin kasvatti Forster on pelannut Englannin jalkapallomaajoukkueessa kolme ottelua.


title: Fraser Forster

text: Newcastlessa uransa aloittanut Forster ei pelannut seuran edustusjoukkueessa yhtään ottelua. Hän kierteli koko Newcastle-uransa lainoilla. Vuonna 2009 hän siirtyi lainalle Norwich Cityyn ja oli vahvassa roolissa, kun joukkue nousi kaudeksi 2010-11 Englannin mestaruussarjaan. Fanit valitsivat Forsterin seuran kauden pelaajaksi. 2010 hän siirtyi lainalle Skotlannin valioliigan Celtic FC:hen, joka osti Forsterin omaksi kaudelle 2012-13 Skotlannin liigan voiton jälkeen. Celtic uusi mestaruuden kahdella seuraavallakin kaudella Forsterin ollessa ykkösmaalivahtina. Kesällä 2014 Forster siirtyi Valioliigan Southampton FC:hen, jossa hän pian nappasi ykkösmaalivahdin roolin Artur Borucilta.


title: Fraser Forster

text: Englannin valmentaja Roy Hodgson kutsui Forsterin mukaan lokakuussa 2012 MM-karsintaotteluihin. Hän pelasi ensimmäisen maaottelunsa Englannin jalkapallomaajoukkueen paidassa Chileä vastaan marraskuussa 2013. Hyvien Celtic-esitysten ansiosta Hodgson valitsi toukokuussa 2014 Forsterin mukaan MM-kisoihin. Forster ei kuitenkaan pelannut turnauksessa minuuttiakaan, sillä ykkösvahtina toimi Burnleyn Joe Hart.


title: Vapaudenristi (Puola)

text: Vapaudenristi () oli yksi korkea-arvoisimmista puolalaisista kunniamerkeistä, joka myönnettiin ensimmäisen ja toisen maailmansodan välisenä aikana. Se myönnettiin henkilöille, jotka olivat "taistelleet sankarillisesti Puolan itsenäisyyden hyväksi" ja sillä oli kolme luokkaa.


title: Vapaudenristi (Puola)

text: Vapaudenristi perustettiin Puolan presidentin Ignacy Mościckin asetuksella 29. lokakuuta 1930. Se tuli myöntää henkilöille, jotka olivat tehneet työtä isänmaan itsenäisyyden eteen ennen ensimmäistä maailmansotaa, sen aikana tai vuosien 1918–1921 sotatoimissa. Ansioitumista Puolan–Neuvosto-Venäjän sodassa ei kuitenkaan laskettu mukaan, sillä siinä kunnostautuneille oli oma kunniamerkkinsä. Vapaudenristi oli suunniteltu erityisesti puolalaisten legioonien ja niiden edeltäjien jäseniä silmällä pitäen. Esimerkiksi vuoden 1863 tammikuun kansannousuun osallistuneita oli vielä elossa ansiomerkin perustamisvuonna. Yksi kunniamerkin perustamiseen suuresti vaikuttaneista oli Józef Piłsudskin vaimo Alexsandra Piłsudska (o.s. Szczerbińska 1882–1963). Sen myöntöpäiväksi valittiin ensimmäisen maailmansodan päättymispäivä 11. marraskuuta, joka vakiinnutettiin myöhemmin itsenäisyyspäiväksi. Vuoden 1938 jälkeen se myönnettiin myös henkilöille, jotka olivat vastuussa Zaolzien alueen uudelleenliittämisestä Puolaan.


title: Vapaudenristi (Puola)

text: Vaikka risti ilman miekkoja myönnettiin yleensä siviileille, jokaista luokkaa pidettiin sotilaskunniamerkkinä. Sillä palkitun sotilashenkilön tuli pitää sitä ennen Polonia Restitutan 4. luokan kunniamerkkiä ja siviilin ennen Sodan vapaaehtoismitalia ("Medal Ochotniczy za Wojnę").


title: Vapaudenristi (Puola)

text: Jokaisella vapaudenristillä palkitulla sen luokasta riippumatta oli oikeus tulla valituksi Puolan tasavallan senaattiin, oikeus matkustaa Puolan valtion rautateillä ilmaiseksi sekä oikeus lähettää lapsensa valitsemaansa kouluun ilmaiseksi.


title: Vapaudenristi (Puola)

text: Sekä ristin että mitalin suunnitteli professori Mieczysław Kotarbiński. Suurimman osan kunniamerkeistä valmisti varsovalainen kultaseppä Wiktor Gontarczyk.


title: Vapaudenristi (Puola)

text: Vapaudenristillä oli kolme luokkaa:Risti oli kooltaan 42 x 42 mm ja se oli kullattua pronssia. Kääntöpuolella oli suorakaiteen muotoinen kilpi, jossa oli tyylitelty kotka ohuena reliefinä. Kääntöpuoli oli päällystetty mustalla emalilla ja siinä luki motto "Bojownikom Niepodległości", "itsenäisyyden puolesta taistelleille". Miekoilla koristellussa versiossa oli kaksi miekkaa ristittynä itse ristin päällä.


title: Vapaudenristi (Puola)

text: Vapaudenmitali oli pyöreä, halkaisijaltaan 35 mm ja se oli tehty kokonaan pronssista. Kääntöpuolella oli symbolinen kuvaus kolmesta Hydrasta (jotka kuvasivat osapuolten jakautumista) lyötynä kahdella miekalla ja joita ympäröi sama motto kuin ristissä, "Bojownikom Niepodległości". Kääntöpuoli oli tasainen ja sille oli painettu kirjaimet RP, jotka olivat lyhenne sanoista "Rzeczpospolita Polska" (Puolan tasavalta).


title: Rubble Trouble

text: Rubble Trouble New York (eli Rubble Trouble) on brittiläisen Nitromen tammikuussa 2010 julkaisema indievideopeli, jossa pelaajan tarkoituksena on erilaisia apuvälineitä, kuten nitroa ja kanuunankuulia käyttämällä tuhota New Yorkin rakennuksia vaurioittamatta muuta ympäristöä. Rubble Trouble tunnetaan myös lyhenteellä RT. Pelillä on kaksi jatko-osaa, RT Tokyo (2011) ja RT Moscow (2011), joissa on sama periaate kuin edeltäjällään.


title: Jeff Zatkoff

text: Jeff Zatkoff (s. 9. kesäkuuta 1987 Detroit, Michigan, Yhdysvallat) on yhdysvaltalainen jääkiekkomaalivahti, joka pelaa NHL-joukkue Los Angeles Kingsin organisaatiossa. Hän pelaa pääosin Kingsin AHL-farmijoukkue Ontario Reignissa.


title: Jeff Zatkoff

text: Los Angeles Kings varasi Zatkoffin kolmannella kierroksella numerolla 74.


title: Jeff Zatkoff

text: 10. huhtikuuta 2008 Zatkoff teki Kingsin kanssa kolmivuotisen tulokassopimuksen. Ammattilaistasolla hän debytoi Ontario Reignin paidassa pelaten joukkueessa kaudella 2008–2009 37 ottelua. Vuodet 2008–2012 hän pelasi Kingsin AHL:ssä pelaavassa farmiseura Manchester Monarchsissa.


title: Jeff Zatkoff

text: 1. heinäkuuta 2012 Zatkoff teki Pittsburgh Penguinsin kanssa kaksivuotisen sopimuksen. 28. maaliskuuta 2013 hänet kutsuttiin AHL:stä Tomas Vokounin kakkosmaalivahdiksi Marc-Andre Fleuryn loukkaannuttua. Hän ei kuitenkaan vielä saanut ensimmäistä NHL-peliä tililleen. AHL:n puolella Zatkoff sekä hänen joukkuetoverinsa Brad Thiessen palkittiin Harry "Hap" Holmes Memorial Awardilla kauden 2012–2013 päätteeksi. Palkinto annetaan vähintään 25 ottelua pelanneelle maalivahdille, jonka joukkue on päästänyt vähiten maaleja.


title: Jeff Zatkoff

text: Zatkoffin oli tarkoitus aloittaa kausi 2013–2014 AHL:ssä, mutta Tomas Vokounin loukkaannuttua hän aloittikin Marc-Andre Fleuryn kakkosmaalivahtina. 11. lokakuuta 2013 hän teki NHL-debyyttinsä torjumalla 24 laukausta 6–3 -tappiossa Florida Panthersia vastaan. Ensimmäisen voittonsa hän otti torjumalla nollapelin Columbus Blue Jacketsia vastaan 2. marraskuuta 2013.


title: Jeff Zatkoff

text: Kesällä 2016 Zatkoff myytiin takaisin Los Angeles Kingsiin.


title: Ladislav Fuks

text: Ladislav Fuks (24. syyskuuta 1923 Praha, Tšekkoslovakia  – 19. elokuuta 1994 Praha, Tšekki) oli tšekkiläinen kirjailija.


title: Ladislav Fuks

text: Fuks opiskeli Kaarlen yliopistossa filosofiaa, psykologiaa ja taidehistoriaa ja sai 1949 tohtorin arvon. Hän työskenteli vuodesta 1959 alkaen kansallisgalleriassa. 1960-luvulla hän ryhtyi päätoimiseksi kirjailijaksi ja sai 1963 ilmestyneellä esikoisteoksellaan "Herra Theodor Mundstock " ("Pan Theodor Mundstock") paljon huomiota. Seuraavana vuonna ilmestyi novellikokoelma "Mí černovlasí bratři". Hänen 1970-luvun teoksistaan jotkut ovat voimakkaasti aikaansa sidoksissa, esimerkiksi "Návrat z žitného pole". Hän sai jonkin verran kansainvälistä huomiota mutta oli viimeisinä vuosinaan kuitenkin yksinäinen.


title: Porvoon valtiopäivien avajaiset 1809

text: Porvoon valtiopäivien avajaiset 1809 on Suomessa vaikuttaneen ruotsalaisen taidemaalarin Emanuel Thelningin vuonna 1812 valmistunut suurikokoinen öljymaalaus, joka esittää Venäjän keisari Aleksanteri I:ä ja Porvoon valtiopäiviä Porvoon tuomiokirkossa maaliskuussa 1809. Se on Thelningin pääteos ja eräs kuuluisimpia suomalaisia historiamaalauksia. Sitä on käytetty kuvituksena lukuisissa Suomen historiaa kuvaavissa teoksissa. Sen taiteellisia arvoja ei tosin ole pidetty kovin merkittävinä.


title: Porvoon valtiopäivien avajaiset 1809

text: Ei ole täysin selvää, mitä nimenomaista Porvoon säätykokouksen tapahtumaa maalaus esittää. Aiheena on yleisimmin mainittu joko maapäivien avajaiset (28. maaliskuuta 1809), Suomen säätyjen keisari Aleksanteri I:lle antama uskollisuudenvala, keisarin antama hallitsijanvakuutus tai keisarin pitämä puhe samassa tilaisuudessa (kaikki 29. maaliskuuta). Tutkija Alex Snellman on päätellyt eräiden maalauksen yksityiskohtien perusteella, että maalaus esittäisi hetkeä juuri ennen kuin aatelissäädyn edustajat ryhtyivät vannomaan ensimmäisinä uskollisuudenvalaa, siis 29. maaliskuuta 1809.


title: Porvoon valtiopäivien avajaiset 1809

text: Keisari Aleksanteri I seisoo maalauksessa keskellä valtaistuinkorokkeella. Hänen takanaan vasemmalla puolella on Venäjän ulkoministeri Nikolai Rumjantsev. Kolmatta korokkeella seisovaa miestä ei ole varmuudella tunnistettu, mutta tutkija Snellmanin arvion mukaan kyseessä olisi kenraali Aleksei Araktšejev. Suomen kenraalikuvernööri Georg Magnus Sprengtporten seisoo korokkeen vasemmalla puolella ja hänen vieressään on maamarsalkan sauvaa pitelevä maamarsalkka Robert Wilhelm De Geer. Korokkeen oikealla puolella taaempana kahden valkohattuisen miehen välissä on Turun hovioikeuden presidentti Adolf Tandefelt, joka esiluki uskollisuudenvalan sanat säätyjen edustajille. Kuvan oikeassa laidassa olevan pylvään edessä seisoo talonpoikaissäädyn puhemies Pehr Klockars ja hänen vasemmalla puolellaan ovat porvarissäädyn puhemies Kristian Trapp sekä pappissäädyn puhemies, arkkipiispa Jacob Tengström.


title: Porvoon valtiopäivien avajaiset 1809

text: Pääosa maalauksen henkilöistä on yksilöimätöntä massaa ja todellisiin henkilöihin perustuvista hahmoistakaan suurinta osaa ei ole tunnistettu. Lehtereille on kuvattu naisia ja tavallisen kansan edustajia, jotka seuraavat toimitusta.


title: Porvoon valtiopäivien avajaiset 1809

text:
Thelning oli tiettävästi läsnä maalauksen esittämässä Porvoon maapäivien avajaistilaisuudessa. Hän ilmoitti jo silloin aikovansa tehdä tapahtumasta suuren maalauksen ja luonnosteli kuvia useista kokouksen osallistujista. Maalaus on toteutettu vuosina 1809–1812. Perimätiedon mukaan Thelning maalasi sen Helsingin maalaiskunnassa omistamansa Stansvikin kartanon vajassa. Thelning vei valmiin maalauksen mukanaan muuttaessaan vuonna 1813 Pietariin. Vuonna 1820 hän sai kaupungin luterilaisen seurakunnan piispan Zacharias Cygnaeus nuoremman avulla valtiosihteeri Robert Henrik Rehbinderin kiinnostumaan teoksesta. Lopulta keisari Aleksanteri lunasti taulun Thelningiltä 600 ruplan vuotuista eläkettä vastaan. Maalaus sijoitettiin silloisen Porvoon kymnaasin talon suureen saliin, jossa maapäivät oli avattu vuonna 1809. Maalaus on edelleen samassa paikassa, mutta kymnaasin talo on nykyisin Porvoon tuomiokapitulin käytössä. Tuomiokapituli myös omistaa maalauksen.
Maalausta tehdessään Thelning ei voinut vielä aavistaa, miten merkittäväksi symboliseksi tapahtumaksi Suomen historiassa Porvoon säätykokous tultaisiin myöhemmin kohottamaan. Suomen senaatti tilasi vuonna 1855 Robert Wilhelm Ekmanilta kopion Thelningin maalauksesta. Ekman sai luvan ottaa vapauksia, ja hän tekikin pelkän kopion sijaan uuden maalauksen samasta aiheesta, vaihtaen useita kuvan henkilöitä. Ekmanin maalaus valmistui vuonna 1858 ja sijoitettiin Senaatin talon (nyk. Valtioneuvoston linna) istuntosaliin. Se sai osakseen suurta huomiota ja Thelningin alkuperäinen työ jäi vuosiksi sen varjoon. Tähän vaikutti myös Thelningin maalauksen tummuus, minkä vuoksi sitä oli pitkään hankala käyttää kirjojen kuvituksena. 1900-luvun alun jälkeen Thelningin maalauksen käyttö historiankirjoissa lisääntyi, koska sitä pidettiin autenttisimpana kuvana tapahtumasta. Vuoden 1959 restauroinnin yhteydessä taulu puhdistettiin ja se osoittautui luultua hyväkuntoisemmaksi. Sitä kunnostettiin lisää vuonna 1983.


title: Persona 4 Arena Ultimax

text: Persona 4 Arena Ultimax, ilmestyi Japanissa nimellä Persona 4: The Ultimax Ultra Suplex Hold (), on taistelupelin "Persona 4 Arena" jatko-osa. Peli sijoittuu muutaman päivän edeltäjänsä tapahtumien jälkeen ja sisältää uusia pelattavia hahmoa. Peli on ilmestyi jo syksyllä 2013 kolikkopelinä ja vuonna 2014 myös konsoleille.


title: Persona 4 Arena Ultimax

text: Vaikka edellisen pelin tarinatilassa oli kullekin pelattavalle hahmolle oma kampanja, tässä pelissä on vain kaksi tarinatilaa, joista toinen esitetään "" hahmojen tai toinen "" hahmojen näkökulmasta. Lisäksi pelissä on myös todellinen lopetus, joka on avattavissa molempien kampanjoiden suorittamisella.


title: Persona 4 Arena Ultimax

text: Pelissä ovat mukana kaikki edellisen pelin hahmot, mutta heidän kykynsä ovat tasapainotettu uudelleen. Pelissä esiintyy myös uusia pelattavia hahmoja: edellisessä pelissä pelkkänä kommentaattorina ollut Rise Kujikawa, "Persona 3:sta" tutut Yukari Takeba, Junpei Iori, Ken Amada (yhteistyössä Koromarun kanssa) sekä ennen näkemätön hahmo nimeltä Sho Minazuki kahtena eri versiona ("Sho", jolla ei ole Persoonaa sekä "Minazuki", jolla on Persoona). Rise ja Ken ovat kuitenkin pelattavia vain konsoliversiossa. Pelissä esiintyvät myös kunkin hahmon (lukuun ottamatta Elizabethiä, Varjo-Labrystä, Sho Minazukia ja ladattavien lisäsisältöjen hahmoja) Varjominät. "Persona 4:n" antagonisti Tohru Adachi, Igorin assistentti Margaret sekä "Persona 4: Goldenissa" esiintyvä Marie tulevat konsoliversioon pelattaviksi hahmoiksi myöhemmin ladattavan lisäsisällön kautta.


title: Persona 4 Arena Ultimax

text: Fuuka Yamagishi sekä "Persona 3 Portablessa" esiintynyt Theodore esiintyvät ei-pelattavina hahmoina.


title: Persona 4 Arena Ultimax

text: Kaksi päivää "Persona 4 Arenan" tapahtumien jälkeen Keskiyön kanavalla ("Midnight Channel") näkyy uusi turnaus "P-1 Climax" sekä risteihin sidotut Shadow Operativesin jäsenet Aigis, Mitsuru Kirijo, Akihiko Sanada ja Fuuka Yamagishi. Lisäksi keskiyöllä Inaba kokee muutokseen, joka se muistuttamaan sekä televisiomaailmaa että pimeää tuntia ("Dark Hour"). Sähköt katkeavat, salaperäinen punainen sumu saartaa Inaban ja Tartaroksen ("Tartarus") kaltainen torni ilmestyy Yasogamin lukion tilalle. Syylliseksi tähän sekä P-1 Grand Prixin tapahtumiin paljastuu punatukkainen ystävyyssiteitä halveksiva nuori mies nimeltä Sho Minazuki, jonka tavoite on tuhota maailmasta kaikki muut ihmiset ja joka oli pakottanut vankilasta vapauttamansa Tohru Adachin apurikseen.


title: Persona 4 Arena Ultimax

text: Tutkintaryhmän jäsenet päättävät lähteä pelastamaan Shadow Operativesin jäsenet, nappaamaan Shon sekä selvittämään punaisen sumun alkuperän. Labrys saapuu Inabaan heidän avukseen mukanaan Yukari Takeba sekä Ken Amada ja Koromaru-koira. Lisäksi Junpei Iori päätyy myös sattuman kautta Inabaan. Turnauksessa Persoonan-käyttäjät kohtaavat tällä kertaa toistensa sijaan omat Varjominänsä, jotka ovat todellisuudessa Shon sekä edellisessä pelissä esiintyneen ja tällä kertaa "kenraali Teddieksi" naamioituneen pahansuovan olennon ("Malevolent Entity") luomuksia.


title: Persona 4 Arena Ultimax

text: Lopulta paljastuu, että Sho oli ollut vuosia sitten yksi Shuji Ikutsukin kokeiden kohteena olleista katulapsista, joka kasvoi haluavaksi elää ikuisesti yksin. Hänelle annetun Iltahyöhenen ("Plume of Dusk") oli tarkoitus tehdä hänestä Persoonan-käyttäjä. Mutta sen sijaan Sho olikin vain saanut toisen persoonallisuuden, joka käytti nimeä "Minazuki" ja jolla oli Persoona nimeltä Tsukiyomi. Sho oli saanut yhdessä vaiheessa kutsun Samettihuoneeseen ("Velvet Room"), mutta kieltäytynyt tästä. Pahansuopa olento taas oli nimeltään Hi-no-Kagutsuchi. Hän oli syntynyt ihmisten sisällä elävästä itsekkyydestä ja tyytymättömyydestä Inaban ollessa aiemmin televisiomaailmasta tulleen sumun peitossa, sekä luvannut Shon molemmille persoonallisuuksille tekevänsä maailmasta näiden toiveiden mukaisen, jos onnistuisi saamaan itselleen todellisen ruumiinsa Shadow Operativesin jäsenten ja Tutkintaryhmän Persoonista "kaiverrettujen" palasten avulla.


title: Persona 4 Arena Ultimax

text: Mutta tornin huipulla Kagutsuchi valtasi Shon kehon. "Persona 3:n" tarinatilassa Labrys kuitenkin tuhoaa hänet, kun taas "Persona 4:n" tarinatilassa sen tekevät Yu Narukami sekä Adachi yhteisvoimin. Samalla torni romahtaa ja Elizabeth sekä Margaret teleporttaavat muut Persoonan-käyttäjät turvaan. Tämän jälkeen Yu palaa Inabasta takaisin kotikaupunkiinsa, Mitsuru ottaa uuden askeleen Shadow Operativesin toiminnassa, sekä Labrys ja Yukari vierailevat hylätyssä laboratoriossa. Muut Persoonan-käyttäjät palaavat entisiin elämiinsä.


title: Persona 4 Arena Ultimax

text: Jos pelaaja on suorittanut molemmat tarinatilat, hän pääsee näkemään todellisen lopetuksen, jossa tapahtuneesta hengissä selvinnyt Sho ei enää aistinut Minazukia Iltahöyhenessä, mutta kykeni nyt kutsumaan Tsukiyomin omin voimin. Hän kertoo muille kuinka seurasi sivusta viime vuoden sarjamurhatapausta ja kuinka tapasi Kagutsuchin. Kun Yu sanoo, ettei Shon pitäisi pelätä ystävyyssiteiden muodostamista, mutta Sho kuitenkin uskoo edelleen taistelemisen olevan ainoa keino oppia tuntemaan muita ihmisiä. Yu ja Sho käyvät vielä yhden taistelun, jonka Yu voittaa. Sho on vaikuttunut ja lähtee aloittamaan oman matkansa, minkä jälkeen hän vannoo palaavansa tappamaan Yun.


title: Kirkonsalmen silta

text: Kirkonsalmen silta on Naantalin Merimaskussa sijaitseva maantiesilta, joka yhdistää Otavan saaren mantereeseen. Sillalla kulkee yhdystie 1930 Maskuun ja Velkualle.


title: Kirkonsalmen silta

text: Sillan kokonaispituus on 273 metriä ja suurin jänneväli 75 metriä. Siltakannen leveys on 11,5 metriä ja alituskorkeus 16 metriä. Sillan pääsuunnittelijana toimi Ramboll Finlandin Ilkka Vilonen. Silta valmistui 2002 ja korvasi Kirkonsalmen ylittäneen lossiyhteyden.


title: Urmas Puhkan

text: Urmas Puhkan (s. 20. helmikuuta 1967 Nadalama) on virolainen keraamikko, joka tekee pienoisveistoksia keramiikasta.


title: Urmas Puhkan

text: Puhkan valmistui vuonna 1992 Viron taideakatemiasta. Seuraavana vuonna hän perusti Asuurkeraamika-studion. Vuodesta 2000 Puhkan on toiminut taideakatemian keramiikan osaston johtajana.


title: Jonkeri

text: Jonkeri on keskikokoinen järvi Vuoksen päävesistössä Kuhmon kaakkoiskulmassa. Se on sokkeloinen järvi, jonka suurimpia saaria ovat Uittosaari, Lammassaari, Kalmosaari ja Kontusaari. Järven vedet laskevat Lieksan suuntaan Jongunjokea pitkin. Se on suosittu melontareitti.


title: Jonkeri

text: Pyykönniemen Kirkkoniemessä on kolmisenkymmentä kiviröykkiötä. Niistä noin on 20 matalaa, pelkistä kivistä tehtyä, läpimitaltaan alle kaksi metristä kiviröykkiötä sekä seitsemän tai kahdeksan hieman suurempaa maansekaista kivirauniota. Suuremmat ovat uunien jäännöksiä, pienemmät lienevät viljelyröykkiöitä.


title: Jonkeri

text: Jonkerinjärvessä on myös kaksi hautasaarina pidettyä Kalmosaarta: toinen niemen länsipuolella, toinen itäpuolella. Niihin liittyy perimätieto, jonka mukaan toinen saarista on ollut papiston, toinen tavallisen väen hautapaikka. Järven pohjoisrannalla on Jonkerin kiveksi sanottu paasi. Ilmeisesti Jonkerin kivi tuli valtakunnanrajan merkiksi vuoden 1617 Stolbovan rauhan rajaa maastoon merkittäessä. Sen jälkeen raja säilyi tällä kohdalla muuttumattomana yli 200 vuotta.


title: Memphis Depay

text: Memphis Depay (s. 13. helmikuuta 1994 Moordrecht), tunnetaan vain nimellä Memphis, on alankomaalainen jalkapalloilija, joka edustaa seuratasolla Ligue 1:n Lyonia. Hänen pelipaikkansa on vasen laitalinkki. Depay on ghanalaisen isän ja hollantilaisen äidin lapsi. Hän käyttää pelipaidassaan vain etunimeään, koska ei ole ollut tekemisissä isänsä kanssa. Depay on pelannut vuodesta 2013 asti Alankomaiden jalkapallomaajoukkueessa.


title: Memphis Depay

text: Moordrechtissa syntynyt Depay jätti kotikuntansa seuran 9-vuotiaana ja siirtyi Sparta Rotterdamiin, josta hän siirtyi kolme vuotta myöhemmin PSV Eindhoveniin.


title: Memphis Depay

text: Depay teki virallisen debyyttinsä joukkueessa KNVB-cupin toisen kierroksen ottelussa amatööriseura VVSB:tä vastaan 21. syyskuuta 2011. Hän pelasi ensimmäisen Eredivisie-ottelunsa 26. helmikuuta 2012 tullen vaihdosta kentälle lisäajalla; PSV:n pelasi kotikentällään Feyenoordia vastaan ja voitti lukemin 3–2. Hän pelasi ensimmäisellä kaudellaan yhteensä kahdeksan ottelua, joista kaikissa hän tuli vaihdosta kentälle.


title: Memphis Depay

text: Kaudella 2013-2014 Phillip Cocun ollessa valmentajana Depay sinetöi lopullisesti asemansa avauskokoonpanossa. Toistaiseksi viimeisellä Eredivisie-kaudellaan 2014-2015 hän juhli PSV:n kanssa Hollannin mestaruutta voittaen myös sarjan maalikuninkuuden 22 maalillaan.


title: Memphis Depay

text: 7. toukokuuta 2015 sekä PSV että Manchester United vahvistivat Depayn siirtyvän Unitedin riveihin kesällä 2015 ja laiturin ilmoitettiin tehneen seuran kanssa nelivuotisen sopimuksen. Virallisesti Memphis esiteltiin manchesterilaisseuran pelaajana 10. heinäkuuta 2015.


title: Memphis Depay

text: Tammikuussa 2017 Depay siirtyi Lyoniin 16 miljoonan euron siirtosummalla, joka voi nousta 25 miljoonaan.


title: Memphis Depay

text: Alle 17-vuotiaiden kanssa EM-kultaa 2011 voittanut Depay on pelannut Alankomaiden eri nuorisomaajoukkueissa. Hän teki debyyttinsä Alankomaiden jalkapallomaajoukkueessa lokakuussa 2013 Turkkia vastaan tullessaan loppuminuuteilla vaihdosta kentälle. Maajoukkueen silloinen päävalmentaja Louis van Gaal valitsi Depayn mukaan MM-kisoihin 2014. MM-kisoissa pronssia Alankomaiden kanssa saavuttanut Depay pelasi neljässä pelissä, joissa hän teki kaksi maalia ja saavutti yhden syöttöpisteen. Laituri on ollut maajoukkueensa avauskokoonpanon vakiomiehiä Guus Hiddinkin valmennuskaudella, joka alkoi MM-kisojen jälkeen.


title: Odotustila

text: Odotustila on sisätila, jossa ihmisten on tarkoitus viettää aikaa odottaessaan pääsyä johonkin toiseen tilaan. Esimerkiksi lääkärin vastaanotoilla on yleensä odotushuone, jossa potilaat voivat odottaa omaa vuoroaan. Rautatieasemilla ja lentokentillä taas on suuria odotussaleja, joissa matkustajat voivat odottaa junansa tai lentokoneensa saapumista.


title: James Kwesi Appiah

text: James Kwesi Appiah (s. 30. kesäkuuta 1960) tunnetaan myös nimellä Akwasi Appiah, on ghanalainen pelaajauransa jo päättänyt jalkapallopuolustaja ja nykyinen valmentaja. Hän valmensi vuodet 2012–2014 Ghanan jalkapallomaajoukkuetta. Koko peliuransa vasempana laitapuolustajana pelannut Appiah edusti Asante Kotokoa. Hän pelasi seurassa vuodesta 1983 vuoteen 1993. Hän pelasi myös Ghanan maajoukkueessa saavuttaen Afrikan-mestaruuskisoissa hopeaa vuonna 1992. Valmentajauransa alussa Appiah sai valmennusta Manchester Cityltä ja Liverpool FC:ltä. Hänet valittiin yllättäen Ghanan valmentajaksi huhtikuussa 2012 Goran Stevanovićin seuraajaksi. Ghana selviytyi 2014 MM-kisoihin ja Appiahista tuli ensimmäinen tummaihoinen afrikkalaisvalmentaja MM-kisoissa. Huonosti sujuneiden MM-kisojen jälkeen Appiah sai potkut ja hänen tilalleen tuli Avram Grant.


title: Crazy Something Normal

text: Crazy Something Normal on norjalaisyhtye Donkeyboyn kappale heidän tulevalta kolmannelta studioalbumiltaan. Sen julkaisi Warner Music albumin toisena singlenä 24. maaliskuuta 2014. Kappaleeseen liittyvä musiikkivideo julkaistiin videopalvelu YouTubessa 2. huhtikuuta 2014. Videolla Donkeyboyn jäsenet yrittävät nukenkokoisina henkilöinä selviytyä elävien spraymaalipurkkien hyökkäykseltä. Toisin kuin albumin ensimmäinen single, "Crazy Something Normal" pääsi kotimaassaan listoille, sillä Norjan singlelistalla se on toistaiseksi päässyt parhaimmillaan 13. sijalle. Sen lisäksi kappale on päässyt Suomen virallisen radiolistan 3. sijalle.


title: Crazy Something Normal

text: Digitaalinen lataus


title: Billy Blanks

text: Billy Wayne Blanks (s. 1. syyskuuta 1955 Erie, Pennsylvania) on yhdysvaltalainen näyttelijä, fitness ohjaaja ja entinen karateka. Hänet tunnetaan 1990-luvun kamppailuelokuvista, sekä Tae Bo kunto-ohjelman luojana. Blanksillä on 8. danin musta vyö taekwondossa.


title: Jañaözen

text: Jañaözen () eli Žanaozen () on kaupunki Mañğıstawin alueella Kazakstanissa. Se sijaitsee 150 kilometriä alueen pääkaupungista Aqtawista kaakkoon. Kaupungissa on 103 600 asukasta (vuonna 2013).


title: Jañaözen

text: Paikkakunta on perustettu vuonna 1968 suuren öljyesiintymän hyödyntämisen yhteydessä. Siellä toimii öljy- ja maakaasuteollisuutta. Kaupungista on rautatieyhteys Aqtawiin.


title: Yiyun Li

text: Yiyun Li (李翊雲) (s. 1972) on amerikankiinalainen kirjailija. Hän on saanut teoksistaan useita palkintoja. Hän on Brooklynissä ilmestyvän kirjallisuuslehden A Public Spacen toimittaja.


title: Yiyun Li

text: Vuonna 2010 hän sai MacArthur Fellow -palkinnon. Jo hänen esikoisteoksensa, novellikokoelma "A Thousand Years of Good Prayers" sai vuoden 2005 Frank O'Connor International Short Story Award -palkinnon, ja seuraava kokoelma "Kultapoika, smaragdityttö" ("Gold Boy, Emerald Girl") oli saman palkinnon ehdokkaana. Hänen esikoisromaaninsa "Kulkurit" ("The Vagrants") oli vuonna 2011 ehdokkaana International IMPAC Dublin Literary Award -palkinnon saajaksi.


title: Yiyun Li

text: Yiyun Li vietti lapsuutensa Pekingissä Kiinassa. Suoritettuaan 1996 B.S.-tutkinnon Pekingin yliopistossa hän muutti Yhdysvaltoihin suorittamaan immunologian jatko-opintoja. Hän suoritti MS-tutkinnon immunologiassa Iowan yliopistossa, MFA:n Iowan yliopistossa ja MFA Iowa Writers' Workshopissa. Hänen novellejaan ja esseitään on ilmestynyt The New Yorkerissa, The Paris Review'ssa ja Zoetrope: All-Storyssa. Kaksi novellia kokoelmasta "A Thousand Years of Good Prayers" on pohjana vuonna 2007 valmistuneissa Wayne Wangin ohjaamissa elokuvissa "The Princess of Nebraska" ja "A Thousand Years of Good Prayers", jonka Li sovitti itse.


title: Yiyun Li

text: Li asuu Kalifornian Oaklandissa miehensä ja kahden poikansa kanssa ja opettaa Kalifornian yliopistossa Davisissa.


title: Calling Time

text: Calling Time on ruotsalaisen Basshunterin seitsemäs, vuonna 2013 julkaistu albumi. Kappaleen ”Fest i hela huset” Basshunter äänitti Ruotsin Big Brother -asukkaiden kanssa.


title: Fort-Şevçenko

text: Fort-Şevçenko eli Fort-Ševtšenko (kazakiksi ja ) on kaupunki Mañğıstawin alueella Kazakstanissa. Se sijaitsee Tüpqarağanin niemimaalla Kaspianmeren rannalla. Kaupungissa on 5 100 asukasta (vuonna 2012).


title: Fort-Şevçenko

text: Paikkakunta on saanut alkunsa vuonna 1846 perustetusta Novopetrovskojen linnoituksesta, joka vuonna 1857 nimettiin Fort-Aleksandrovskiksi. Vuonna 1939 kaupunki sai nimen Fort-Ševtšenko siellä vuosina 1850–1857 karkotuksessa oleskelleen Taras Ševtšenkon muistoksi.


title: Fort-Şevçenko

text: Fort-Şevçenkossa on merisatama. Siellä toimii kalatehdas. Lähistöllä harjoitetaan kuorisoran tuotantoa. Kaupungissa on kotiseutumuseo ja Taras Ševtšenkon museo.


title: Qazaqfïlm

text: Qazaqfïlm () eli Kazahfilm () on Almatyssa toimiva kazakstanilainen elokuvastudio.


title: Qazaqfïlm

text: Studio on saanut alkunsa vuonna 1934 perustetusta uutiselokuvien ja vuonna 1941 perustetusta näytelmäelokuvien studiosta. Niistä jälkimmäinen liitettiin marraskuussa 1941 Almatyyn toisen maailmansodan aikana evakuoituihin Mosfilmiin ja Lenfilmiin, joista muodostettiin Neuvostoliiton yhdistetty näytelmäelokuvastudio TsOKS. Vuonna 1944 perustettiin Almatyn näytelmä- ja uutiselokuvien studio, joka valmisti aluksi etupäässä uutiskatsauksia ja dokumenttielokuvia. Näytelmäelokuvien säännöllinen tuotanto aloitettiin vuonna 1954. Studio sai nimen "Kazahfilm" vuonna 1959. Vuonna 1984 se nimettiin ohjaaja Şäken Aymanovin mukaan.


title: Qazaqfïlm

text: Kazahfilmin ensimmäinen näytelmäelokuva oli Muxtar Äwezovin käsikirjoitukseen perustuva "Abay änderi" (ven. "Pesni Abaja", 1946). Studion ohjaajia olivat Aymanovin lisäksi muun muassa Mäjït Begalïn, Sultanaxmet Qojıqov ja Oraz Äbişev. Parhaita kazakstanilaisia elokuvia olivat "Atameken" ("Zemlja ottsov", 1967), "Bizdiñ süyikti däriger" ("Naš milyi doktor", 1958), "Aldar köse" ("Aldar-Kose", 1964), "Kasakkapäällikön loppu" ("Atamannıñ aqırı", ven. "Konets atamana", 1971), "Konekiväärityttö" ("Mänşük turalı dastan", ven. "Pesn o Manšuk", 1970) ja "Qız-Jibek" ("Kyz-Žibek", 1971). 1980-luvulla studio tuotti vuosittain seitsemän näytelmäelokuvaa, yli 50 dokumenttielokuvaa, 24 uutiskatsausta ja jälkiäänitti kazakiksi 60–70 elokuvaa. Piirroselokuvien tuotanto aloitettiin vuonna 1967.


title: Qazaqfïlm

text: Studio yhtiöitettiin vuonna 2000. Nykyään siellä kuvataan lähinnä kansainvälisiä yhteistuotantoja ja televisioelokuvia. 19 hehtaarin laajuisella alueella on kaksi kuvauspaviljonkia, äänistudio ja muita laitoksia.


title: Jäätelökeksi

text: Jäätelökeksi, keksijäätelö tai jäätelösandwich () on jäätelötuote, jossa keksi- tai kakkutaikinasta valmistettujen kerrosten välissä on kerros vanilja- tai muuta jäätelöä. Päällä voi olla esimerkiksi suklaakuorrutus.


title: Jäätelökeksi

text: Suomen markkinoilla tällaisia tuotteita ovat Nestlén Pingviini Puffet ja Maxibon Cookie sekä Unileverin Ingman-vohvelijäätelö, Kingis Sandwich, Domino Ice Cream ja Ben & Jerry’s The Wich. 1970-luvulla oli myynnissä Pauligin Piparnakkeli-jäätelökeksi.


title: Jäätelökeksi

text: Jäätelökeksiksi, keksijäätelöksi tai jäätelösandwichiksi voidaan kutsua myös itse tehtyjä keksin tai pikkuleipien ja jäätelön yhdistelmiä. Keksijäätelöksi voidaan kutsua myös jäätelöä, jossa on keksinmurusia.


title: Pablo Couñago

text: Pablo González Couñago (s. 9. elokuuta 1979 Redondela) on espanjalainen jalkapalloilija, pelipaikaltaan hyökkääjä. Hän edustaa tällä hetkellä Suomen Ykkösessä pelaavaa PK-35 Vantaata ja on seuran urheilujohtaja ja osaomistaja.


title: Pablo Couñago

text: Couñago on aiemmin urallaan pelannut 13 ottelua Englannin Valioliigassa ja 35 ottelua kotimaansa pääsarjassa La Ligassa.


title: Pablo Couñago

text: Couñago on urallaan edustanut muun muassa Celta Vigoa, Málagaa, Ipswich Townia sekä Crystal Palacea. Ipswichin aikoinaan hän pelasi yhdessä suomalaisen Shefki Kuqin kanssa, joka myöhemmin hankki entisen joukkuetoverinsa Honkaan toimiessaan seuran päävalmentajana.


title: Pablo Couñago

text: Couñago on edustanut Espanjaa useissa eri ikäkausimaajoukkueissa, muttei ole pelannut yhtään A-maaottelua. Vuoden 1999 nuorten MM-kisoissa Couñago oli yksi maailmanmestaruuden voittaneen Espanjan joukkueen avainpelaajista, ja voitti lisäksi turnauksen maalikuninkuuden viidellä osumalla. Mestarijoukkueiden muita avainpelaajia olivat muun muassa Xavi sekä Iker Casillas.


title: Esan petäjä

text: Esan petäjä on Uuraisten Kyynämöisellä sijaitseva suuri mänty jonka rungon läpimitta on 113 senttimetriä. Petäjä on rauhoitettu luonnonsuojelulain perusteella ja sen luokse johtaa viitoitettu 500 metriä pitkä polku.


title: Rauha Kuusalo

text: Rauha Hallama, kirjailijanimeltään Rauha Kuusalo, (s. 19. elokuuta 1926 Impilahti) on suomalainen Varkaudessa asuva toimittaja ja kirjailija.


title: Rauha Kuusalo

text: Hallaman vanhemmat olivat maanviljelijä Dimitri (Mikko) Kuusalo ja Katri Uljanoff. Hän kävi keskikoulun ja on ollut naimisissa vuodesta 1950 teknikko Eino Jarmo Antero Hallaman kanssa.


title: Ukrainan oligarkit

text: Ukrainan oligarkit ovat Ukrainassa toimivia suurliikemiehiä, joilla on huomattava taloudellinen ja yhteiskunnallinen vaikutusvalta. Nämä henkilöt saattavat - omien tai liikekumppaniensa hallitsemien yritysten välityksellä - olla yhdellä tai useammalla toimialalla keskeisessä, jopa määräävässä markkina-asemassa. Monella Ukrainan oligarkeista on myös joukkotiedotusvälineitä omistuksessaan. Tyypillistä on, että he ovat keränneet varallisuutensa Neuvostoliiton hajoamisen jälkeisen hajanaisuuden eli Ukrainan vuonna 1991 tapahtuneen itsenäisyyden aikana paljolti samaan tapaan kuin Venäjän oligarkit.


title: Ukrainan oligarkit

text: Erään arvion mukaan vuonna 2008 Ukrainan 50 rikkaimman ihmisen varallisuus vastasi 85 prosenttia koko maan bruttokansantuotteesta. Vielä vuonna 2013 Ukrainan 50 rikkaimman ihmisen omaisuus oli Korrespondent-lehden esittämien omaisuusarvioiden perusteella yhteensä 60,4 miljardia Yhdysvaltain dollaria. Tämä oli yhä runsas 33 prosenttia IMF:n arvioimasta Ukrainan BKT:stä vuodelle 2013 (181,6 miljardia USD).


title: Ukrainan oligarkit

text: Varakkaimmat ukrainalaiset suurliikemiehet ovat dollarimiljardöörejä. Ukrainalaisia miljardöörejä on vuosina 2013-2014 lähteestä riippuen noin 9-17 kappaletta. Heistä kaikki ovat miehiä. Myös liki kaikki Ukrainan rikkaimmasta sadasta henkilöstä on miehiä.


title: Kaarlo Pyydysmäki

text:
Kaarlo Pyydysmäki (3. joulukuuta 1832 — 19. helmikuuta 1895) oli kurulainen talollinen ja valtiopäiväedustaja.
Pyydysmäki oli yksi talonpoikaissäädyn edustajista vuoden 1882 säätyvaltiopäivillä.


title: Viiden tien risteys

text: Viiden tien risteys on Mauri Sariolan vuonna 1964 kirjoittama romaani, joka kertoo hänen omista kokemuksistaan Niinisalon varuskunnan reserviupseerikoulussa jatkosodan aikana vuonna 1944. Nimensä se on saanut varuskunnan lähistöllä sijaitsevasta Viidentienristeyksestä.


title: Viiden tien risteys

text: Romaanin päähenkilöinä on viisi siviiliammatiltaan ja luonteeltaan erilaista, aluksi toisilleen tuntematonta miestä, joista kukin on yksiköstään komennettu tähän "kovien miesten kouluun". Kirjan kuvaama tapahtumajakso alkaa päähenkilöiden saapuessa junalla Niinisaloon heinäkuussa 1944 ja päättyy heidän hajaantuessaan kurssin päätyttyä omille tahoilleen saman vuoden marraskuussa. Romaanissa Viidentienristeyksestä (topografikartalla piste numero 118) tulee myös viiden kohtalon risteys, vaikka päähenkilöt (pappi, vääpeli, ylioppilas, työmies ja varatuomari) "valetaan samaan teräksiseen koulutuksen muottiin". Reserviupseerikoulun kouluttajien periaatteena, jota oli tinkimättä noudatettava, oli: ""Oppikaa tottelemaan, niin osaatte kerran esimiesasemassanne myös vaatia muilta!"" Kuitenkin rento huumori ja tietoisuus päämäärästä auttoivat ja toivat mukanaan valoisia ja hupaisiakin hetkiä.


title: Chris Paischeff

text: Rita Christina "Chris" Paischeff (16. kesäkuuta 1929 – 29. elokuuta 1997) oli suomalainen näyttelijä, joka tunnetaan pääosastaan Matti Kassilan ohjaamassa elokuvassa "Varsovan laulu".


title: Chris Paischeff

text: Paischeff oli mukana avustajana jo vuonna 1947 Valentin Vaalan elokuvassa "Sinut minä tahdon" ja näytteli sen jälkeen Svenska Teaternissa, josta Kassila löysi hänet "Varsovan laulun" femme fatalen rooliin esittämään saksalaista Ilseä. "Varsovan laulun" jälkeen Paischeff näytteli ainoastaan kolmessa ruotsinkielisessä televisioelokuvassa 1960-luvun alussa. Varsinaisen elämäntyönsä hän teki Akateemisen Kirjakaupan palveluksessa.


title: Chris Paischeff

text: Paischeffin äiti oli tunnettu teatterinjohtaja ja ohjaaja Gerda Wrede ja isä Stockmannin henkilöstöpäällikkönä työskennellyt viipurilaissyntyinen majuri Waldemar Paischeff.


title: Se on gangsta

text: Se on gangsta on rap-artisti OG Ikosen toinen sooloalbumi, joka julkaistiin 23. toukokuuta 2014. Albumi julkaistiin 3rd Rail Musicin kautta. Albumin kappaleista "Hämärää" ja "Oma herra" on julkaistu musiikkivideot.


title: Ryan Cayabyab

text: Raymundo "Ryan" Cipriano Pujante Cayabyab (s. 4. toukokuuta 1954) on filippiiniläinen säveltäjä. Hän valmistui Filippiinien yliopiston musiikkikorkeakoulusta, jonka henkilökuntaan kuului vuosina 1981–2001. Cayabyab on säveltäjänä tyylillisesti monipuolinen. Hänen tuotantoonsa kuuluu muun muassa messuja, elokuvamusiikkia, näyttämöteoksia ja lukuisia populaariartistien esittämiä lauluja. Cayabyab voitti Onassiksen kansainvälisen kulttuurikilpailun vuonna 2001 sävellyksellään "MISA 2000". Hän on toiminut muun muassa Esittävien taiteiden San Miguel -säätiön taiteellisena johtajana vuosina 2001–2006.


title: Ryan Cayabyab

text: Cayabyab avasi vuonna 1986 puolisonsa Emmyn kanssa mukaansa nimetyn musiikkikoulun Makatissa. Hän toimi tuomarina "Philippine Idol" -kilpailussa.


title: Panamanpalloluura

text: Panamanpalloluura ("Hylopezus perspicillatus") on luurien heimoon kuuluva varpuslintu.


title: Panamanpalloluura

text: Panamanpalloluuraa tavataan Hondurasissa, Nicaraguassa, Costa Ricassa, Panamassa, Kolumbiassa ja Ecuadorissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Isopalloluura

text: Isopalloluura ("Hylopezus macularius") on luurien heimoon kuuluva varpuslintu.


title: Isopalloluura

text: Isopalloluuraa tavataan laajalla alueella Etelä-Amerikan pohjoisosissa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Rusokorvaluura

text: Rusokorvaluura ("Hylopezus auricularis") on luurien heimoon kuuluva varpuslintu.


title: Rusokorvaluura

text: Rusokorvaluuran tiedetään esiintyvän vain hyvin pienellä alueella Pohjois-Boliviassa, ja laji on tämän takia luokiteltu vaarantuneeksi. Sen kannaksi arvioidaan 3 500–15 000 yksilöä. Se saattaa kuitenkin olla yleisempi ja laajemmalle levinnyt.


title: Tiheikköluura

text: Tiheikköluura ("Hylopezus dives") on luurien heimoon kuuluva varpuslintu.


title: Tiheikköluura

text: Tiheikköluuraa tavataan Kolumbiassa, Costa Ricassa, Hondurasissa, Nicaraguassa ja Panamassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Punaperäluura

text: Punaperäluura ("Hylopezus fulviventris") on luurien heimoon kuuluva varpuslintu.


title: Punaperäluura

text: Punaperäluuraa tavataan Kolumbiassa, Perussa ja Ecuadorissa. Lajin ei uskota olevan vaarassa, ja se on luokiteltu elinvoimaiseksi.


title: Amazonianpalloluura

text: Amazonianpalloluura ("Hylopezus berlepschi") on luurien heimoon kuuluva varpuslintu.


title: Amazonianpalloluura

text: Amazonianpalloluuraa tavataan Boliviassa, Brasiliassa ja Perussa. Lajin ei uskota olevan vaarassa, ja se on luokiteltu elinvoimaiseksi.


title: Michael Asmara

text: Michael Asmara (s. 17. kesäkuuta 1956 Jakarta) on indonesialainen säveltäjä. Hän on säveltänyt näyttämö-, orkesteri-, kamari-, vokaali-, piano- ja multimediateoksia, joita on esitetty Indonesiassa, Saksassa, Japanissa, Alankomaissa, Uudessa-Seelannissa, Singaporessa, Thaimaassa ja Vietnamissa. Asmara on saanut tilauksia muiden muassa saksalaiselta Ensemble Omegalta sekä pianisteilta Nadya Janitra ja Kees Wieringa.


title: Michael Asmara

text: Asmara on käyttänyt teoksissaan usein indonesialaisia perinnesoittimia.


title: Michael Asmara

text: Asmara perusti vuonna 2003 Yogyakartan nykymusiikkifestivaalin. Hän on vieraillut luennoitsijana Ōsakan yliopistossa ja säveltäjien workshopissa Uudessa-Seelannissa 2003.


title: Pisamarintaluura

text: Pisamarintaluura ("Hylopezus ochroleucus") on luurien heimoon kuuluva varpuslintu.


title: Pisamarintaluura

text: Pisamarintaluuraa tavataan Brasilian koillisosissa. Laji on harvinainen ja vähenemässä elinympäristöjen tuhoutumisen vuoksi. Se on luokiteltu silmälläpidettäväksi.


title: Täplärintaluura

text: Täplärintaluura ("Hylopezus nattereri") on luurien heimoon kuuluva varpuslintu.


title: Täplärintaluura

text: Täplärintaluuraa tavataan Argentiinassa, Brasiliassa ja Paraguayssa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Bror-Axel Lamberg

text: Bror-Axel Lamberg (1. maaliskuuta 1923 Helsinki – 4. toukokuuta 2014) oli suomalainen lääkäri ja Helsingin yliopiston professori.


title: Bror-Axel Lamberg

text: Lambergin vanhemmat olivat konttoristi Axel Evert Lamberg ja Anna Perkowsky ja puoliso vuodesta 1947 lääketieteen lisensiaatti Carin Anita Emilia Olin. Lamberg tuli ylioppilaaksi 1941 ja valmistui lääketieteen lisensiaatiksi 1949. Lääketieteen ja kirurgian tohtoriksi hän väitteli 1963. Lamberg erikoistui sisätauteihin, hän oli Helsingin yliopiston sisätautien dosentti 1957–1965, sisätautiopin apulaisprofessori 1965–1971 ja henkilökohtainen ylimääräinen professori 1971–1989. Hänelle myönnettiin Matti Äyräpään palkinto vuonna 1979.


title: Jättipökkövehka

text: Jättipökkövehka ("Amorphophallus titanum") on vehkakasveihin kuuluva trooppinen ruohovartinen kasvilaji. Sen hajua on kuvattu yhdeksi kasvimaailman kamalimmista.


title: Jättipökkövehka

text:
Jättipökkövehkalla on yksi ainoa lehti ja valtava kukinto, joka kasvaa kolme metriä korkeaksi. Kasvi kukkii epäsäännöllisin välein.
Muiden vehkakasvien tapaan kukinto koostuu pylväsmäisestä tähkästä ja sitä reunustavasta suojuslehdestä. Suojuslehti on kellomainen ja sillä on aaltoileva reuna. Ulkopuoli on kalpean vihreä, sisäpuoli punainen. Emikukat sijaitsevat tähkän alaosassa, hedekukat niiden yläpuolella keltaisena raitana. Emikukat aukeavat ennen hedekukkia, mikä estää kasvin itsepölyttymisen. Tähkän yläosa levittää mätänevää raatoa muistuttavaa hajua, joka houkuttelee pölyttäviä hyönteisiä. Kukinnan jälkeen tähkään kehittyy oliivin kokoisia punaisia marjoja. Suojuslehti kiertyy tähkän ympärille suojaamaan kypsyviä marjoja, mutta kun ne ovat kypsiä, suojuslehti kuihtuu ja linnut pääsevät levittämään kasvin siemeniä.
Jättipöhkövehkan ainoa lehti kasvaa viisi metriä korkeaksi. Sen lehdykät levittäytyvät puumaiseksi latvukseksi, jonka leveys voi olla seitsemän metriä.


title: Jättipökkövehka

text: Jättipöhkövehka varastoi ravintoa maanalaiseen mukulaan, joka voi kasvaa jopa 75 kg painavaksi. Mukulasta nousee joka vuosi uusi lehti entisen lakastuneen tilalle, ja toisinaan myös kukka joka kasvaa 10 cm päivässä.


title: Jättipökkövehka

text: Jättipökkövehka kasvaa Sumatran länsiosien sademetsissä jyrkillä rinteillä 120–360 metrin korkeudella merenpinnasta.


title: Tuiran koulu

text: Tuiran koulu on Oulun Tuiran kaupunginosassa sijaitseva peruskoulu. Koulussa annetaan perusopetusta luokkatasoilla 1-6.


title: Tuiran koulu

text: Tuiran koulun vanha rakennus on valmistunut vuonna 1900. Kaksikerroksisen uusgoottilaisvaikutteisen rakennuksen on suunnitellut rakennusmestari J.W. Lillqvist. Koulurakennusta on laajennettu samaa tyyliä noudattaen 1930.


title: Sakke Kotilainen

text:
Sauli "Sakke" Kotilainen on suomalainen iskelmälaulaja, joka on toiminut rekka-autonkuljettajana ja bussinkuljettajana. Kotilainen perusti yhtyeensä Tanssiorkesteri Focus vuonna 2004.
Kotilainen yhtyeineen sijoittui toiseksi Helsinki-Pavin Tanssiorkesterikisa 2013 -kilpailussa. Yhtye on ollut Yhdysvaltain-kiertueella Floridassa 2014 Kotilainen on julkaissut yhden CD-levyn Fifty Fifty -levymerkille vuonna 2013, ja sitä ennen tuplasinglen vuonna 2012.


title: Strykniinipuu

text: Strykniinipuu ("Strychnos nux-vomica") on strykniinipähkinäkasveihin ("Loganiaceae") kuuluva puu. Sen siemenet ja kuori sisältävät strykniiniä, joka on kuolettavan myrkyllinen alkaloidi. Yksi gramma ainetta riittää tappamaan noin kymmenen ihmistä.


title: Strykniinipuu

text: Strykniinipuu on keskikokoinen puu. Se kasvaa normaalisti 10-13 m korkeaksi ja on ympärysmitaltaan 90-180 cm. Suotuisissa oloissa puu voi saavuttaa 25-30 m korkeuden.


title: Strykniinipuu

text: Sen lehdet ovat soikeat, kiiltävät, noin 10 cm pitkät ja 7 cm leveät. Hedelmä on noin omenan kokoinen, kypsänä oranssinvärinen. Sen sisällä on viisi harmaata siementä.


title: Strykniinipuu

text: Strykniinipuu kasvaa luonnonvaraisena Aasiassa, etenkin Intiassa ja Myanmarissa, ja sitä viljellään muuallakin.


title: Strykniinipuu

text: Kosteilla alueilla puu on ikivihreä, kuivilla alueilla se pudottaa lehtensä vuosittain.


title: Strykniinipuu

text: Strykniiniä käytettiin 1800-luvulla yleisesti rotanmyrkkynä. Sillä on tehty monia murhia sekä tosielämässä että kirjallisuudessa.


title: Strykniinipuu

text: Strykniinipuun siemeniä ja kuorta on käytetty kiinalaisessa lääketieteessä monien sairauksien hoitoon ja ruokahalun lisäämiseen. Sen tehoa ei ole osoitettu lääketieteellisessä tutkimuksessa.


title: Myllyojan koulu

text: Myllyojan koulu on Myllyojan kaupunginosassa Oulussa sijaitseva peruskoulu, joka on aloittanut toiminnan vuonna 1979. Koulussa annetaan perusopetusta luokkatasoilla 1-6. Musiikkiluokka aloittaa Myllyojalla joka toinen vuosi.


title: Myllyojan koulu

text: Vuodesta 2011 lähtien Sanginsuun koulu on kuulunut hallinnollisesti Myllyojan kouluun.


title: Moottoripyöräilyn Katalonian Grand Prix

text: Katalonian Grand Prix on ratamoottoripyöräilyn MM-sarjan osakilpailu. Se on ajettu vuosittain vuodesta 1996 Circuit de Catalunyan radalla Barcelonassa Espanjassa. Kilpailu on yksi kauden neljästä Espanjassa ajettavista kilpailusta.


title: Toivo Lehto (näyttelijä)

text: Toivo Johannes Lehto (31. maaliskuuta 1907 – 28. maaliskuuta 1993 Tampere) oli suomalainen näyttelijä. Hän on näytellyt muun muassa turkulaisten elokuvatuotantoyhtiöiden Valo Filmin ja Turun Elokuvan tuottamissa pitkissä elokuvissa, kuten "Kaksi kivaa kaveria" (1944) ja "Pajasta palatsiin" (1946).


title: Toivo Lehto (näyttelijä)

text: Lehto sai Pro Finlandia -mitalin vuonna 1958.


title: Jungfruskär

text: Jungfruskär (1500-luvulle saakka "Hundskär") on saariryhmä Paraisten kunnan Houtskarissa. Se sijaitsee Saaristomerellä keskellä Kihtiä noin 28 km Korppoon Galtbystä länteen. Suurimmat saaret ovat Storlandet, Nölstö ja Hamnö, joka on yksityisaluetta. Storlandetin 120 hehtaarin pinta-alasta 100 hehtaaria kuuluu metsähallituksen hallinnoimaan Saaristomeren kansallispuistoon.


title: Jungfruskär

text: Jungfruskärin saaret ovat toimineet vuosisatoja turvasatamana ja pysähdyspaikkana merenkulkijoille. Ruotsin valtakaudella Jungfruskärissä on tiettävästi toiminut merimieskrouvi. Myös saarelta löydetyt muinaismuistot vahvistavat Jungfruskärin keskeisestä asemasta meriliikenteessä.


title: Jungfruskär

text: Saarilla asui 1800-luvun alkupuolelta lähtien lähinnä torppareita, jotka viljelivät perunaa ja kasvattivat karjaa saarten niityillä ja lehdoissa yhdessä Hyppeisin kylän talonpoikien kanssa. Saarilla on yhä jäljellä muutama torppa muistona vanhoilta ajoilta. Jungfruskärin asukasluku oli korkeimmillaan 1900-luvun alussa, 43 asukasta. Vuonna 1933 sinne perustettiin yhdeksän oppilaan kansakoulu, joka toimi Hamnössä Brunströmin ja Hambergin perheiden kotona.


title: Jungfruskär

text: Jungfruskäriin perustettiin vartiolinnake heinäkuussa 1940, aluksi 90 miehen vahvuisena. Suurimmillaan linnakkeen vahvuus oli lähes 200 miestä. Linnakkeessa koulutettiin sodan aikana alokkaita sekä tykki-, suojaus- ja huoltoryhmiä. Sodassa linnakkeen tehtävä oli suojata merirajaa vihollisen mahdolliselta hyökkäykseltä demilitarisoidulta Ahvenanmaalta. Osa linnakkeen rakennuksista ja varusteista, muun muassa tykit, onkin peräisin Ahvenanmaalta puretuista linnoitteista. Jungfruskärillä oli talvisodan aikana kolme 152/45 C -rannikkotykkiä Turun Lohkoon kuuluvina.


title: Jungfruskär

text: Talvisodassa 17.2.1940 suomalainen hävittäjän tulittama neuvostoliittolainen DB-3-pommikone räjähti ja putosi maahan Jungfruskärin Hamnön edustalle. Kaksi koneen miehistön jäsentä kuoli heti, ja kolmas ammuttiin tämän paetessa jäälle. Hänet on haudattu Jungfruskärin eteläosaan.


title: Jungfruskär

text: Jungfruskär siirtyi puolustusvoimilta metsähallitukselle vuonna 1999 rakennuksineen. Niihin kuuluvat vanha kasarmi, vartiotupa, rantasauna sekä varastorakennuksia.


title: Jungfruskär

text: Saarilla on paljon lehdesniittyjä, ja saarten luonnon muualla harvinaisiin lajeihin kuuluvat muun muassa seljakämmekkä ja katkeralinnunruoho.


title: Jungfruskär

text: Jungfruskäriin pääsee vain omalla veneellä tai taksiveneellä. Hamnön ja Storlandetin välisessä salmessa sijaitsevan 15-metrisen laiturin ohella veneellä voi rantautua viereiselle kalliolle. Siitä alkaa kolmen kilometrin pituinen helppokulkuinen luontopolku, jonka varrella on vuonna 2003 rakennettu lintutorni.


title: Jungfruskär

text: Vuonna 1967 saarilla kuvattiin televisioelokuva "Meren kasvojen edessä", joka perustuu Arvid Mörnen samannimiseen romaaniin vuodelta 1921.


title: Ceyloninmoringa

text: Ceyloninmoringa ("Moringa oleifera") on pienikokoinen puu, jota viljellään laajasti tropiikissa. Se on erittäin monikäyttöinen hyötykasvi.


title: Ceyloninmoringa

text: Ceyloninmoringa kasvaa noin 8 metriä korkeaksi. Siihen tulee tuoksuvia valkoisia kukkia ympäri vuoden. Kukista kehittyy 9 cm pitkä 12 mm leveä palkohedelmä.


title: Ceyloninmoringa

text: Ceyloninmoringa on alkujaan kotoisin Pohjois-Intiasta, mutta nykyisin sitä kasvatetaan ympäri maailman tropiikissa ja subtropiikissa.


title: Ceyloninmoringa

text: Ceyloninmoringan lehtiä syödään pinaatin tavoin, ja myös nuoret palot ovat syötäviä. Kypsistä paloista saatavaa öljyä käytetään kosmetiikassa. Puuainesta hyödynnetään polttopuuna ja kuoresta punotaan köysiä ja kudotaan mattoja. Ceyloninmoringaa kasvatetaan myös koristepuuna.


title: Ceyloninmoringa

text: Ceyloninmoringan siemeniä käytetään myös juomaveden puhdistamiseen.


title: Dneprin–Karpaattien offensiivi

text: Dneprin–Karpaattien offensiivi (tunnetaan myös Neuvostoliiton teoksissa Länsi-Ukrainan vapauttaminen) oli toisessa maailmansodassa Neuvostoliiton 1., 2., 3., 4. Ukrainan rintaman ja 1. Valko-Venäjän rintaman joukkojen hyökkäys Saksan Keskustan armeijaryhmää vastaan tarkoituksena vallata takaisin akselivaltojen miehittämät Ukrainan ja Moldovan alueet. Useita pienempiä operaatioita ja taisteluita sisältänyt hyökkäys alkoi 24. joulukuuta 1943 ja päättyi puna-armeijan voittoon 14. huhtikuuta 1944. Hyökkäyksen seurauksena puna-armeija eteni Romaniaan ja Puolaan tuhoten kokonaan 18 Saksan maavoimien ja Romanian asevoimien divisioonaa. Hyökkäyksen aikana puna-armeijan komentaja Nikolai Vatutin joutui väijytetyksi Rivnen alueella Ukrainassa 28. helmikuuta 1944 ja hän kuoli saamiinsa vammoihin kiovalaisessa sairaalassa 15. huhtikuuta 1944.


title: Alejandro Sabella

text: Alejandro Sabella (s. 5. marraskuuta 1954) on argentiinalainen entinen jalkapalloilija ja nykyinen valmentaja. Hän on toimi viimeksi vuosina 2011–2014 Argentiinan jalkapallomaajoukkueen päävalmentajana.


title: Alejandro Sabella

text: Pelaajana 171-senttinen River Platen kasvatti Sabella edusti seitsemää seuraa neljässä eri maassa. Hänen pelipaikkansa oli keskikenttäpelaaja. Hän pelasi vuosina 1978–1981 Englannissa Sheffield Unitedissa ja Leeds Unitedissa. Estudiantes de La Platan riveissä Sabella voitti kaksi kertaa Argentiinan liigan. Hän lopetti uransa Meksikon liigan Irapuato FC:n riveissä.


title: Alejandro Sabella

text: Sabella valittiin vuonna 2009 Estudiantes de La Platan päävalmentajaksi. Hän onnistui kahden Estudiantes-vuoden aikana voittamaan Copa Libertadoresin vuonna 2009 ja Argentiinan Aperturan vuonna 2010. Hänet valittiin Argentiinan jalkapallomaajoukkueen päävalmentajaksi vuonna 2011 maan menestyttyä huonosti Copa Américassa. Hän nimesi heti Lionel Messin joukkueen uudeksi kapteeniksi. Sabella johti Argentiinan 2014 MM-kisoihin Etelä-Amerikan karsintojen ykkösenä.


title: Alejandro Sabella

text: MM-lopputurnauksessa Sabella johdatti tiiviisti puolustaneen Argentiinan aina loppuotteluun saakka. Saksa oli finaalissa parempi jatkoajalla maalein 1–0. Heinäkuussa Sabella ilmoitti yllättäen jättävänsä tehtävät maajoukkueen peräsimessä.


title: Matti O. Pellinen

text: Matti Olavi Pellinen (7. kesäkuuta 1925 Rautalampi – 14. lokakuuta 1997 Rautalampi) oli suomalainen postinkantaja ja nuortenkirjailija.


title: Matti O. Pellinen

text: Pellisen vanhemmat olivat pienviljelijä Eeli Pellinen ja Iida Jäntti.


title: Vera Varis

text: Vera Varis (s. 20. tammikuuta 1994) on suomalainen jalkapallomaalivahti, joka edustaa Naisten Liigassa pelaavaa FC Honkaa. Hän kuuluu myös Suomen naisten jalkapallomaajoukkueeseen. Variksen kasvattajaseura on vantaalainen VJS. Hän on pelannut myös HJK:n riveissä, jossa hän saavutti liigahopeaa vuosina 2011 ja 2012. Varis on pelannut myös tyttöjen maajoukkueissa vuodesta 2009 asti. Hän on kansainvälisellä tasolla yksi ikäluokkansa parhaista maalivahdeista.


title: Tosterupin linna

text: Tosterupin linna on rakennus Ruotsissa Tomelillan kunnassa. Vanhimmat osat linnassa ovat 1300-luvulta ja sen ajan tyyli on suurimmaksi osaksi säilytetty. Linna on ollut Ehrensvärdin suvun hallussa yli 200 vuotta ja se on ehkä vanhin asuttu linna Ruotsissa.


title: Antti Lappalainen

text: Antti Lappalainen (5. tammikuuta 1929 Nilsiä – 15. syyskuuta 2007 Espoo) oli suomalainen opetusneuvos, filosofian tohtori ja tietokirjailija.


title: Antti Lappalainen

text: Lappalainen valmistui kansakoulunopettajaksi Kajaanin opettajaseminaarista vuonna 1951.


title: Antti Lappalainen

text: Hän opiskeli Helsingin yliopistossa erivapaudella kansakoulupohjalta, suoritti 1982 filosofian kandidaatin tutkinnon ja väitteli tohtoriksi 1985.


title: Antti Lappalainen

text: Lappalainen toimi opettajana ja viimeksi hän oli Oulun yliopiston Kajaanin täydennyskoulutusyksikön johtajana. Hän kirjoitti useita kansalaistaidon, ympäristöopin ja maantiedon oppikirjoja sekä laati paikallishistoriaa käsitteleviä teoksia. Lappalainen toimi "Oppikirjantekijät ry":n ja "Tietokirjailijat ry":n puheenjohtajana sekä Helsingin opettajayhdistyksen puheenjohtajana ja Suomen opettajain liiton hallituksen varapuheenjohtajana. Hän sai opetusneuvoksen arvonimen vuonna 1979.


title: Eduardo Mendoza

text: Eduardo Mendoza Garriga (s. 11. tammikuuta 1943 Barcelona, Katalonia, Espanja) on espanjalainen kirjailija. Hän opiskeli 1960-luvun alkupuolella oikeustieteitä ja asui vuosina 1973–1982 New Yorkissa, jossa hän toimi Yhdistyneiden kansakuntien tulkkina.


title: Eduardo Mendoza

text: Mendozan esikoisromaani "La verdad sobre el caso Savolta" ilmestyi 1975, ja hän käsittelee siinä Espanjan demokratisoitumista. Seuraavana vuonna hän sai kriitikkojen palkinnon. Hänen toistaiseksi merkittävin teoksensa on "Ihmeiden kaupunki" (La ciudad de los prodigios, 1986), jossa hän kuvaa Barcelonan kehitystä vuosien 1888 ja 1929 maailmannäyttelyiden välillä. Mario Camus on ohjannut siitä vuonna 1999 elokuvan "La ciudad de los prodigios".